ՉԳԻՏԵ՞Ն, ԹԵ՞ ՉԵ°Ն ՈՒԶՈՒՄ Այս քաղաքական աշունն ավելի շատ քաղաքականության աշնանամուտի է նման` երբ ակտիվ սպասումներին փոխարինած ամառային մարող ջերմությունն անխուսափե լիորեն ձմեռային սառնության է վերափոխվելու£ Եվ իրոք, ներքաղաքական կյանքում որեւէ տեսանելի զարգացում դժվար է նկատել. մերթընդմերթ, ինչպես տարվա մյուս եղանակներին, քաղուժերը հայտարարում են առաջիկա ընտրություններին ակտիվորեն նախապատրաստվելու մասին£ ՀԱԿ¬ը հանրահավաքի է հրավիրում (որն ամենայն հավանականությամբ ամենահերթականներից մեկն է լինելու), խորհրդարանը նոր նստաշրջան է սկսելու, ու այստեղ էլ ամենա-նշանակալին Ազգային ժողովի նորոգված շենքի հանդիսավորությամբ նորամուտն է լինելու£ Կարճ ասած` քաղաքական առումով միապաղաղությունը խոստանում է տեւական դառնալ£ Եվ «սենսացիան» հայտնվում է բոլորովին այլ տեղից ու մի քիչ էլ անսպասելիորեն£ Մինչ Հովիկ Աբրահամյանը օր է հաշվում` պատրաստվելով խորհրդարանի նորոգված շենքի բացմանը, հարկայինն է վերջինիս բիզնեսների դեմ գրոհ ձեռնարկում ու... կես ճանապարհից հետ կանգնում£ Ասում են, թե «գրոհի» ղեկավար նշանակված աշխատակցի համարձակությունը չի հերիքել, եւ վերջինս նախընտրել է աշխատանքից ազատվելու դիմում գրել£ Բոլոր դեպքերում հաճելի, առավել եւս ուրախացնող նորություն չէ£ Մանավանդ, որ Հ. Աբրահամյանին միշտ են «հենց այնպես» ստուգում£ Նա իհարկե շտապել է հերքել տեղի ունեցածը, բայց, այնուամենայնիվ, անհասկանալի թողնելով, թե հատկապես ինչը` բիզնեսների առկայությո՞ւնը, դրանք ստուգելու նախաձեռնությո՞ւնը, թե՞ հարկայինի աշխատակցի հարկադրյալ «հրաժարականը»£ Ու հակառակ անորոշությանը (՞), միեւնույն է, ընդգծվում է, որ բիզնեսի առկայությանը կամ, ավելի ճիշտ, բացահայտմանը մեր պաշտոնյաներն աստիճանաբար ավելի հանգիստ են նայում եւ այն քաղաքականությունից տարանջատելու հնացող առաջարկներին նրանք արդեն ուշադրություն էլ չեն դարձնում£ Գործարար¬քաղգործիչների հնարավոր¬հավանական չարաշահումները նույնպես նրանց հիմա ավելի քիչ է անհանգստացնում, քանի որ դրանց առկայությունը թերեւս արդեն անհերքելի է£ Բայց մի՞թե հարկայինի աշխատակիցն ի սկզբանե համոզված է եղել, որ խոսնակի ձեռնարկություններում անցանկալի չարաշահումներ կան եւ նախընտրել է աշխատանքից հրաժարվել£ Այլ հարց է, որ ամեն մի գործարար¬պաշտոնյա նման դեպքերում սկսում է մտածել, թե ինքն այս առումով միակը չէ, ու դեռ նույնիսկ դժգոհում է, թե հատկապես ինչու է ինքը դիտակետում հայտնվել£ Բայցեւայնպես, հայրենի պաշտոնյաները լավ գիտեն, որ մեծ գործերն առանց գոնե փոքր դժվարությունների առաջ չեն գնա, ու մեծ հաշվով կարեւոր էլ չէ, թե ծուխը հատկապես ուրիշ որտեղի՞ց է բարձրանում եւ ուրիշ որտե՞ղ է կասկածելիորեն կրակ վառվում£ Պարզապես կրակը տեղ¬տեղ ավելի թեժ է£ Դիցուք, Հովիկ Աբրահամյանը նախորդ շաբաթ ստիպված էր հերքել նաեւ մանկապարտեզի փոխարեն էլիտար շենք կառուցելու` իրեն վերագրվող նախաձեռնությունը նույնպես£ Ընդ որում միանգամից ու առանց այլեւայլությունների£ Ի վերջո, հիմա որտե՞ղ չեն նման շենքեր կառուցում, եւ ի՞նչ տարբերություն, թե նորակառույցը մանկապարտեզի՞, դպրոցի՞, թե՞ պարզապես բոլորովին դատարկ մի վայրում է վեր խոյանում£ Ու մի՞թե առաջին կամ առավել եւս վերջին մանկապարտեզն է էլիտարաշինարարության զոհը դառնում£ Իհարկե ոչ£ Եվ Հովիկ Աբրահամյանն էլ այս առումով լրիվ հանգիստ է, քանի որ ինքն էլ է վարվում բոլորի պես ու բոլորի նման էլ շտապում է հերքել լուրը` հայտարարելով, որ շինարարություն նախաձեռնողը իսկի էլ ինքը չէ£ ԱԺ նախագահի բիզնեսներն էլ կարող են ոչ իր անունով ձեւակերպված լինել, բայց էականը դա չէ£ Խնդիրն էլ ԱԺ խոսնակի անվան շուրջ անցած շաբաթ շրջանառված ասուխոսը չէ£ Համատարած դարձած երեւույթն է դառնացող. ինչո՞ւ են իրենց հեղինակության հանդեպ այսքան անտարբեր հայրենի պաշտոնյաները£ Մանավանդ` փորձով են համոզվել, որ նախընտրական խոստումներին հավատացող ժողովրդի աչքն ընտրություններից դրանց իրականացման ճանապարհին է£ Ի վերջո, չգիտե՞ն ինչպես սիրելի դառնալ£ Չգիտե՞ն, թե՞ չե°ն ուզում£ : Երկնագույն վայրիվերումներ Եթե շատ սպառեինք, քի՞չ էինք վճարելու Սոցիալապես անխոցելի խավեր մեր երկրում հավանաբար արդեն չկան£ Այսուհանդերձ, կառավարության վերջին որոշումներից մեկը նորից ուղղված է հատկապես այն մարդկանց սոցիալական բեռի թեթեւացմանը, ում առաջին հերթին ենք նկատի ունենում` նշված արտահայտությունը լսելիս£ Նոյեմբերի 1¬ից բաշխվելիք բավական կլորիկ գումարի հատկացումը թե որքանով կնպաստի հանրության թեկուզ այս հատվածի անմխիթար վիճակի մեղմմանը եւ որքանով կթեթեւացնի ապրիլի 1¬ից թանկացած գազի նոր սակագնի ծանր բեռը` դժվար է ասել£ Ի վերջո, թեեւ սոցիալապես խոցելի համարվող մեր երկրի յուրաքանչյուր քաղաքացի ամեն ամիս մի քանի հազար դրամ ավելի շատ նպաստ ու թոշակ կստանա, այսուհանդերձ պարզ է նաեւ, որ թոշականպաստային այդ հավելումներին մշտապես նախորդում ու հաջորդում է այնպիսի գնաճ, որ իշխանությունների այդ բարի կամքն էլ զրոյացվում է£ Արդյունքում նշված գումարների ազդեցությունը մեծամասամբ խորհրդանշական իմաստ է ձեռք բերում£ Մանավանդ, որ գազի սակագինն այդպես էլ չի հասցնում «հնանալ», եւ խոցելիների հատկացումների աճին զուգընթաց` հայտնի է դառնում, որ մեր հյուսիսային բարեկամը երկնագույն վառելիքի գործող սակագինն առաջիկայում էլի է նորացնելու£ Իսկ որպես «հիմնավորում»` նշվում է, թե ռուսական «Գազպրոմի» պատասխանատուներն իրենց ոչ այնքան խոշոր գործընկերոջ` Հայաստանի ստացած¬սպառած գազի ծավալներն են ամփոփել ու... չարացել£ Պարզվել է, որ վերջին ԹԱՆԿԱՑՈՒՄԻՑ հետո երկնագույն վառելիքի սպառումը մեր հանրապետությունում զգալիորեն` շուրջ 11,5 տոկոսով, նվազել է£ Հետաքրքիր է, որ նշված իրողությունից «Գազպրոմում» զարմացել են կամ այդպես են ցույց տալիս, քանի որ սպառման ծավալների անկումն իսկապես անխուսափելի կարելի էր համարել, եւ հերթական գնաճի հենց սկզբում դժվար էր միայն տեղի ունենալիքի վերաբերյալ ստույգ թիվ ու տոկոս նշել£ Պնդել, թե բիզնես կոչվածի պարզագույն օրենքները «Գազպրոմում» լավ չեն պատկերացնում, սխալ կլինի, բայց իրողությունն այն է, որ հերթական գնաճի հիմնական (եթե չասենք` միակ) հիմնավորումը հենց վերոնշյալն է` վատ սպառումը£ Թե ինչ հետեւանքներ կարձանագրվեն 180¬ից 303 դոլար թռիչքի արդյունքում, դժվար չէ պատկերացնել£ Սրանով հանդերձ` գազամատակարար ընկերությունն իր հին խոստումը թեեւ աստիճանաբար, բայց մինչեւ վերջ է իրագործում. Հայաստանին գազ է մատակարարվելու եվրոպական գներով£ Թեեւ քիչ հավանական է, որ անգամ 303 դոլարը վերջնական սակագինն է, եւ հաջորդելիք ապրիլի 1¬երը նոր գնաճով չեն նշանավորվելու£ Իր հերթին, բացի հերթական թանկացման լուրը փոխանցելուց, «Հայռուսգազարդն» առայժմ ծպտուն չի հանում£ Այստեղ լավատեսորեն պնդում են, թե արդեն ավելի քան 600 հազար բաժանորդ ունեն, եւ հերթական գնաճային թակարդում հայտնվածների թիվն այս տարի աճել է 8,5 հազարով£ Կարելի է եզրակացնել, որ մարդիկ «Հայռուսգազարդի» բաժանորդ դառնալով հանդերձ, խնայողաբար են վառելիքի այս տեսակն օգտագործում£ Արժե ընդգծել նաեւ, որ նման արդյունք գրանցվել է այն ժամանակահատվածի համար, երբ 38 տոկոսով էր թանկացել£ Չմոռանանք, որ «Հայռուսգազարդը» բաժանորդների ահռելի քանակ ձեռք գցեց այն ժամանակ, երբ 1 խոր. մ¬ի գինն ընդամենը 56 դրամ էր£ Իսկ այս չափանիշով հերթական գնաճը կհավասարվի 400 %¬ի£ Ասել է թե` հիմա ավելի, քան նախորդ ամիսներին, «Գազպրոմի» սպասելիքները չեն իրականանալու, քանի որ արդեն հայտարարված 303 դոլարը տոկոսային առումով շատ ավելի մեծ թվով է արտահայտվելու£ Ընդունենք, թե մասնավոր տրանսֆերտների շարունակական աճը մեր հայրենակիցներին հնարավորություն կտա «Հայռուսգազարդի» ծառայությունից ընդհանրապես չհրաժարվել£ Սակայն, եթե խոսքը միայն նշված ծառայության դիմաց վճարվելիքի մասին լիներ, դեռ կարելի կլիներ փոքր¬ինչ լավատեսությամբ նայել թվերին ու իրականութ յանը£ Ի վերջո, ընթացիկ տարվա համար արձանագրված ընդամենը 7 տոկոսի գնաճին որեւէ մեկն այլեւս չի հավատում, քանի որ վիճակագրությունն ու այն, ինչը մարդիկ ամեն օր են տեսնում, աստիճանաբար ավելի ու ավելի մեծ անհամամասնությամբ է առանձնանում£ Այս առումով հայտնի է, որ ԱՊՀ երկրների շարքում մեր հանրապետությունը ռեկորդակիրների եռյակն է եզրափակում£ Ընդ որում, 7 տոկոսի գնաճային ցուցանիշը, որը նման առաջավոր հորիզոնական է մղել մեզ, վաղուց անիրական է համարվում£ Իսկ գազի նոր սակագինը բացարձակ ռեկորդակիր կդարձնի... Սակայն ամենահրատապը գնաճի անկասելի թվացող տեմպը շրջանցելուն միտված նոր քայլերի ձեռնարկումն է£ Այնպես, ինչպես ոչ վաղ անցյալի «հակաճգնաժամային ծրագիրն» էր, որը թեեւ չչեզոքացրեց ճգնաժամը, սակայն գոնե կարողացավ մեղմել նրա ազդեցությունը£ : ԵՐՐՈՐԴ ՀԱՄԱՇԽԱՐՀԱՅԻՆԻ ՇՐՋԱՊՏՈՒՅՏՈՒՄ Հարավային Կովկասում աշխարհաքաղաքական զարգացումների մի նոր խթան առաջացավ, երբ Ադրբեջանն ընդհատեց ՄԱԿ-ի Գլխավոր ասամբլեայի 64_րդ նստարջանում իր ներկայացրած «Իրավիճակը Ադրբեջանի գրավյալ տարածքներում» բանաձեւի քննարկումները: Թուրքերը, հայերն ու հույները Գալիք կիրակի Ախթամար կղզում «Ագթամար» թանգարանի վերածված Սուրբ Խաչ եկեղեցում գրեթե մեկդարյա ընդմիջումից հետո առաջին անգամ Սուրբ պատարագ պետք է մատուցվի, բայց... առանց խաչի£ Պատարագին մասնակցել¬չմասնակցելու վերաբերյալ ծավալված բանավեճերն ու քննարկումները երեւի դեռ երկար են շարունակվելու£ Չմասնակցել եւ ջուր չլցնել Թուրքիայի կազմակերպած քաղաքական շոուի ջրաղացին, թե՞ մասնակցելով` ընձեռված նույնիսկ ամենափոքր հնարավորությունն օգտագործել` տեր կանգնելու պատմամշակութային հուշարձանին£ Հակադիր այս երկու տեսակետներից յուրաքանչյուրի օգտին էլ գրեթե հավասարաչափ համոզիչ կռվաններ կան£ Այն, որ Թուրքիան ամեն միջոցի դիմում է` ազգային եւ կրոնական փոքրամասնությունների հանդեպ հանդուրժողի դիմակով միջազգային հանրությանը ներկայանալու ու այդ նպատակով կարող է ցանկացած կեղծիքի դիմել` այլեւս գաղտնիք չէ որեւէ մեկի համար£ Ինչպես հայ¬թուրքական ցյուրիխյան արձանագրությունների ստորագրումը, այնպես էլ Սուրբ Խաչում պատարագ մատուցելու թույլտվությունը Անկարայի համար ընդամենը երեսպաշտական նկրտումներ էին£ Երկու դեպքերում էլ թուրքերը միջազգային հանրության ուշադրությունը Հայոց ցեղասպանության փաստը ճանաչելուց շեղելու հնարավորութ յուն էին փնտրում£ Նրանք ասում էին, թե փորձում են հաշտվել հայերի հետ, ուստի կարիք չկա անցյալը հիշեցնել ու կրքեր բորբոքել£ Մեզանում ոմանք զարմանում, նույնիսկ վրդովվում են, որ Սուրբ Խաչում մատուցվելիք պատարագի առնչությամբ պետական ոչ մի կառույցից որեւէ արձագանք, որեւէ դիրքորոշում չհնչեց£ Բայց այդ լռության փաստն ինքնին մի՞թե դիրքորոշում չէ, մի՞թե արհամարհանք չէ` խաղարկվող տրագիկոմեդիայի հանդեպ£ Ուրիշ ի՞նչ անուն տալ այն իրողությանը, որ Թուրքիան փորձում է միջնորդ հանդիսանալ քրիստոնյայի եւ նրա եկեղեցու միջեւ` ինքը որոշելով, թե երբ եւ ինչ պայմաններում հայը կարող է պատարագ մատուցել£ Ո՞ւմ համար է հնարովի պատճառաբանությունը, թե տեխնիկապես հնարավոր չէր 200 կիլոգրամ կշռող խաչը ժամանակին տեղադրել£ Իհարկե, թուրքերի համար խաչը ծանր է, շա ̄տ ծանր... Այս ամբողջ ընթացքում Թուրքիայում ուշադիր հետեւել են Սուրբ Խաչի առնչությամբ Հայաստանում զարգացումների ընթացքին£ Եվ երբ Ս. Էջմիածինը չեղյալ հայտարարեց պատարագին իր պատվիրակության մասնակցության մասին որոշումը, անցած շաբաթ «Հուրիեթում» մի հոդված հայտնվեց. Անկարան մեղադրվում էր Հայաստանի հանդեպ կոշտ ու անզիջում դիրքորոշման համար£ Զարմանք էր արտահայտվում, թե մի՞թե հնարավոր չէր խաչը ժամանակին տեղադրել եկեղեցու գմբեթին, ընդհանրապես արտոնել կրոնական արարողությունները եկեղեցում եւ նման բաներ£ Իրոք, կարելի էր հաճելիորեն զարմանալ, թե ինչպես է թուրքական մամուլն այդքան սթափ դիրքորոշում արտահայտում£ Անտեղյակներն ավելի շատ կզարմանան` իմանալով, որ հոդվածագիրը Թուրքիո արտաքին գործերի գերատեսչությանը մոտ կանգնած լրագրող է, որը հաճախ է արտգործնա խարարության պատվերով հոդվածներ գրում£ Հետաքրքիր է մտածված, չէ՞. հայերի համար անընդունելի նախապայմաններ առաջադրող Ահմեդ Դավութօղլուի հանձնարարութ յամբ սեփական իշխանություններին հակահայ դիրքորոշման համար մեղադրող, քննադատող հոդված տպագրել առաջատար համարվող «Հուրիեթում»£ Կեղծիքն ակնառու է£ Այսպիսով, թուրքերն ակնկալում են հավատացնել, թե իշխանություններն զգում են, որ սխալ են գործել հայերի նկատմամբ£ Թերեւս փորձում են նաեւ համոզել, որ սեպտեմբերի 19¬ին հնարավորինս մեծ թվով հայաստանցիներ ներկա լինեն Ախթամարում բեմադրվող խեղկատակությանը£ Եթե Հայաստանից պատարագին ներկաների թիվը փոքր էլ լինի, միեւնույնն է` թուրքերն այդ թիվը մի քանի անգամ բազմապատկած են ներկայացնելու աշխարհին£ Հայաստանում ոմանք առաջարկում են ընդունել թուրքերի նետած մարտահրավերը եւ, որպես պատասխան քայլ, այդ օրը եւս մեկ անգամ հիշեցնել աշխարհին, որ Հայաստանի հետ Թուրքիայի սահմանը փակ է, ինչը խոչընդոտում է Ախթամարում Հայաստանից մեծ թվով մարդկանց ներկա գտնվելուն£ Հարցական է, թե սեպտեմբերի 19¬ի ֆարսը ինչպես կընթանա, իսկ ուղղափառ հույներն իսկապես հետաքրքիր խնդիր են առաջադրել Թուրքիային£ Ամերիկայի Միացյալ Նահանգների քաղաքացիություն ունեցող մեծահարուստ մի հույն գործարար ուրբաթ օրը եկեղեցական արարողություն է ձեռնարկել Ստամբուլի Սուրբ Սոֆիայի տաճարում£ Այն ժամանակին վերածվել է մզկիթի, իսկ այսօր որպես թանգարան է գործում£ Հույներն այդ արարողության համար թույլտվություն չեն խնդրել իշխանություններից, այլ պարզապես իրենց համարելով պատմամշակութային տվյալ հուշարձանի տերեր, ուղղակի արարողությանը մասնակցելու հրավեր են ուղարկել իշխանություններին£ Վերջիններս դեռ լռում են. հավանաբար դժվար կացության մեջ են հայտնվել` իրենց հետ վարվել են իրենց ոճով` կանգնեցրել են կատարված փաստի առջեւ£ Խնդիրն Անկարայի համար շատ անսպասելի եւ նուրբ է. կազմակերպիչ գործարարն ամերիկայի քաղաքացի է, եւ աշխարհի լրատվամիջոցների ուշադրությունն այդ օրը Ստամբուլի վրա կենտրոնացած կլինի£ Իսկ ուրբաթ օրվա ձախողումը կարող է իր վարակիչ ազդեցությունն ունենալ եւ շարունակվել նաեւ Ախթամարում... Ի դեպ, թուրքերին հույների առաջադրած այս գլուխկոտրուկում դարձյալ հայի մատ կա խառնված. չէ՞ որ Սուրբ Սոֆիայի հոյակերտ գմբեթը Տրդատ անունով հայ շինարարի ստեղծագործություն է£ : ԸՍՏ կանխատեսումների` թանկացումների նոր ալիքը չի շրջանցելու նաեւ բենզինի շուկան£ Գազի եւ էլեկտրաէներգիայի գների կտրուկ բարձրացման մասին լուրերը զգալիորեն ոգեւորել են նաեւ վառելիք ներկրողներին, եւ վերջիններս ձգտում են հետ չմնալ գնաճային մրցավազքից£ Թեեւ բենզինի եւ դիզվառելիքի մանրածախ վաճառքի գներն այս ոլորտի տնտեսվարողները մշտապես արտարժույթի կուրսի տատանումներով են պայմանավորել, սակայն, ինչպես հայտնի է, արդեն տեւական ժամանակ դոլարի կուրսն անփոփոխ է£ ՀԱԿԱՌԱԿ Կենտրոնական բանկի ճիգերին, տրանսֆերտների շարունակական աճը խանգարում է դոլարի արժեւորմանը£ Բենզին ներկրողներն էլ հավանաբար հաշվարկել են, որ եթե դրսից գումարների հոսքն ավելացել է, ուրեմն սպառողների համար յուրաքանչյուր լիտրի դիմաց 10-20 դրամ ավել վճարելը բոլորովին էլ դժվար չի լինի£ ԷԼԻՏԱՐԱՇԻՆՈՒԹՅԱՆ ոլորտում կասկածելի համարում ունեցող «Գլենդել Հիլզի» գործունեության վերաբերյալ բացահայտումները շարունակվում են£ Այս կազմակերպութ յան` նորերս շահագործման հանձնած շենքերի առաստաղները շաբաթներ առաջ անսպասելիորեն փլվեցին£ Ավելի ուշ հայտնի դարձավ, որ անորակ բնակարաններ ստացած գյումրեցիներին «Գլենդել Հիլզը» լռելու դիմաց կաշառքներ է առաջարկել£ Սակայն պարզվում է, որ այս կազմակերպությունը միայն տանիքներ կառուցելիս անփույթ չի գտնվել, եւ դիցուք մի ամբողջ թաղամաս է շահագործման հանձնել` առանց ջրատարներն ու կոյուղատարները փորձարկելու£ Հետեւանքները թերեւս դժվար չէ պատկերացնել£ Եվ եթե Քաղաքաշինության նախարարության բնակարանաշինության գործընթացը վերահսկող մասնագետները հաջողութ յան չհասնեն (ինչի հավանականությունը խոստովանենք, որ փոքր է), ապա նորակառույցներում բնակարաններ ձեռք բերած գյուղացիներին ոչինչ չի մնա, քան նախկին տնակները վերադառնալ` աղետից հետո նոր աղետի ամենօրյա վտանգից զերծ մնալու հույսով£ ԱԴՐԲԵՋԱՆՈՒՄ նախընտրական¬զանգվածային սպանություններ են սկսվել£ Խորհրդարանական ընտրությունների պաշտոնական մեկնարկն արյունալի ընդհարմամբ է նշանավորվել Իսմայիլի շրջանի այն գյուղում, որը գործող խորհրդարանի պատգամավոր Նովրուզ Ասլանովի ծննդավայրն է£ Միջադեպի մասնակիցներն ու հինգ զոհերը վերջինիս ու Ադրբեջանի Արտակարգ իրավիճակների նախարար Ք. Հեյդարովի ազգականներն ու մերձավորներն են£ Պարզվել է, որ նախընտրական կողմնորոշումների շուրջ լարումներն այստեղ վաղուց են սկսել հասունանալ, եւ տեղի ունեցածն ընդամենը խորացող թշնամանքի չնախատեսված դրսեւորում կարելի է համարել£ Փորձագետները նշում են, որ նման հրաբխային շրջանների թիվն այս ընտրություններից առաջ բավական մեծ է£ : ՀՀ ԱԺ. ՄԵԿՆԱՐԿ ԵՐԵԿ ՀՀ օրհներգի հնչյունների ներքո ՀՀ խորհրդարանը սկսեց չորրորդ գումարման ԱԺ ութերորդ նստաշրջանի աշխատանքը: Ի թիվս այս հարցերի, քննարկվեց նաեւ «Բազմաբնակարան շենքի կառավարման մասին» ՀՀ օրենքում լրացում կատարելու մասին» օրենսդրական փաթեթը: Պայթյունի մասին իմացել են նախապես Վլադիկավկազում անցյալ շաբաթ տեղի ունեցած ողբերգական այդ դեպքը չէր կարող պատահականության արդյունք լինել£ Առաջիկայում ու հետագայում, իհարկե, նոր մանրամասներ ի հայտ կգան£ Սակայն առաջին տեղեկատվությունը, թերեւս, միջադեպի հետ չառնչված ու դեպքի վայրում չեղած ուղեւորների պատմածներն են£ Երթուղայինների ուղեւորներին այդ օրը խորհուրդ տվողներ են եղել, որ քաղաքի կենտրոն չգնան£ Երթուղայիններից մեկը Կաբարդինո - Բալկարիայից Հյուսիսային Օսեթիա էր մեկնում£ Առավոտյան ժամը 8¬ին` պայթյունից մոտ 3 ժամ առաջ, վարորդն անսպասելիորեն մեքենայից իջեցրել է ուղեւորներին` վերջին կայարան չհասած (տեղեկացրել է «Նովայա գազետա»¬ն)£ Թե ինչու է այդպես վարվում հարցին ի պատասխան, նա բացատրել է, որ այլեւս չի կարող շարունակել ճանապարհը£ Բայց նաեւ ուղեւորներին խորհուրդ է տվել Վլադիկավկազի կենտրոն ու հատկապես կենտրոնական շուկայի տարածք չգնալ, որովհետեւ այդ օրն այնտեղ խոշոր ահաբեկչություն կարող է տեղի ունենալ£ Հիշեցնենք, որ ականապատված ավտոմեքենայի պայթյունի հետեւանքով շուրջ 2 տասնյակ զոհեր եղան ու ավելի քան 130 մարդ վիրավորվեց£ Հանցագործության վայրում հայտնաբերվել է վարորդի` ահաբեկիչ-մահապարտի դիակը£ Նույն օրը ձերբակալվել էին եւս 3 հանցակիցներ, որոնցից մեկի անունով էլ հենց գրանցված է եղել ավտոմեքենան£ : Ոստիկանությունն ահազանգում է Գերմանիայի քրեական ոստիկանության Դաշնային վարչությունը տագնապ է հնչեցրել£ Գերատեսչության տվյալներով` երկիրը հեղեղել են իսլամացի արմատականները` առնվազն 400 հոգի£ Նրանցից շատերը պատրաստականություն են անցել մահապարտների, այդ թվում` աֆղանա-պակիստանյան սահմանային ճամբարներում£ Այս մասին «Տագեշպիգել» թերթին պատմել է քրգործերի վարչության պետ Յորգ Ցիրկեն£ Նրա տեղեկատվությամբ` նրանցից ավելի քան 130¬ը «առանձնակի սպառնալիք են ազգային անվտանգության» համար. ցանկացած պահի նրանք պատրաստ են լուրջ հանցագործություն կատարել` քաղաքական դրդապատճառներով£ Մյուսներին կարելի է համակիրներ ու խրախուսողներ համարել. նրանց շարքերում կան նաեւ ահաբեկչական ընդհատակի հովանավորներ£ Ցիրկեն անհանգստացնող փաստեր է նշել. - 90¬ական թվականներին Գերմանիան այն երկիրն էր, որտեղ ահաբեկիչները կարող էին թաքնվել£ Հետո այն սկսեց վերածվել հնարավոր գործողությունների նախապատրաստման հրապարակի£ Իսկ հիմա ինքն է դառնում գրոհների հավանական թիրախ£ : «Լրտեսական նոր աղմուկ». կանխատեսում Գալիք տարի Ռուսաստանի եւ Ամերիկայի միջեւ լրտեսական նոր ալիքի կանխատեսումով է հանդես եկել հանրահայտ Forbes ամսագիրը£ Հրապարակելով իր տեսակետը նոր տասնամյակում աշխարհի զարգացման վերաբերյալ, լրատվամիջոցը գուշակել է գլխավոր իրադարձությունները` քաղաքականության, գիտության, տեխնոլոգիաների բնագավառներում եւ սոցիալական կյանքում£ Ըստ առաջադրվող վարկածի` խոսքն այս անգամ կիբեռ-լրտեսների մասին է£ Մասնավորապես, 2011 թ. ռուս գիտնականները ԱՄՆ¬ի եւ Իսրայելի կողմից «նետված» լրտեսական խոշորագույն ինտերնետ-ցանց կհայտնաբերեն£ Ենթադրության հիմքում վերջերս Ամերիկայում ձերբակալված ու արտաքսված ռուսաստանցիների` դեռեւս չմարած «լրտեսական աղմուկն» է£ Հիշեցնենք, որ հունիսի վերջին Միացյալ Նահանգներում ձերբակալվել էր 10 մարդ£ Շատ չանցած` Կիպրոսում կալանվեց 11¬րդ կասկածյալը£ Նրանք խոստովանել էին, որ ապօրինաբար աշխատում են իրենց երկրի հետաքրքրությունների շրջանակում եւ փոխանակվել էին ուրիշ 4 ռուսաստանցիների հետ, ովքեր լրտեսության մեղադրանքով դատապարտվել էին ՌԴ¬ում ու հանձնվել Արեւմուտքին£ Մոսկվան ու Վաշինգտոնը նշել են, որ այդ միջադեպը չի ազդի ԱՄՆ¬ի ու Ռուսաստանի հարաբերությունների վրա£ Սակայն ամեն ինչ ուսումնասիրող Forbes¬ի կանխասացությունը այլ բան է պնդում£ : Ասեղնաբուժությունը ցավեցնող է, բայց` ապաքինող Ըստ վերլուծաբանների` Հայաստանի հետ ռազմաքաղաքական համագործակցության պայմանագիր կնքելով` Ռուսաստանն Ալիեւին «ենթարկեց» ասեղնաբուժական թերապիայի` հիսթերիկ ջղաձգումները եւ «ընկնավորության» նոպաները կանխելու նպատակով£ Պատճառը քամին չէր, այլ` Ալիեւի մեղքերը Ռ. Հախվերդյանի երգի նմանությամբ Դու կարծում ես այդ քամի՞ն էր Պատռում դրոշդ «ազգային». Դա քո գործած ողջ մեղքերն են, Որ երբեք քեզ չեն ներվի... Վերածվեց «գազը թողած» պետության Ի. Ալիեւը նավթագազային խաղերում այնքան սխալներ թույլ տվեց, որ գերտերությունների աչքում Ադրբեջանն իր նշանակությամբ արդեն գազը թողած պետություն ա£ Ժողովրդի թերահավատ գնահատականը` գնաճի վերաբերյալ Գնաճ ա, թե «թերաճ» ա` Դզած ա ու փչած ա£ Մարդիկ էլի վերհիշեցին Թումանյանի խոսքերը - Մեր ուզածն ինչ է, մի կտոր սեւ հաց, Էն էլ հրե ̄ն հա, երկնքից կախված... «Կիկոսը» նորովի եւ ոչ հնարովի - Գնացի հացի, Դողացի ահից, Մի թերքաշ բոքոն, Իսկ գինը «Պոպոզ»£ «Կոմպենսացիա» ռուսական ձեւով Ռուսները զենքը տվեցին, հացը կտրեցին£ Ոտքերդ վերմակիդ չափով «մեկնիր» Թուրքական իշխանությունները` մեկ սխալը մյուսի հետեւից թույլ տալով, միայն հայ¬ռուսական պայմանագրի կնքումից հետո ուշացումով հասկացան, որ իրենց ոտքերը «յորղանից» դուրս են մնացել£ Կարեւորը ոչ թե արտաքինն է, այլ գաղափարների նմանությունը Թե ինչու են Գորբաչովը եւ Քոնդոլիզան մեկնում Վրաստան, հասկանալի է£ Մեկը ԽՍՀՄ¬ն է քանդել, մյուսը` այսօրվա Ռուսաստանն էր ուզում «քանդել»£ Բայց, ախր հեչ սազական զույգ չեն£ Մեկը սպիտակամորթ, կարճահասակ, մյուսը` սեւամորթ ու բարձրահասակ£ Թե ինչ ասաց Թբիլիսիում Սահակաշվիլին` Քոնդոլիզային Լիզա ̄... Քոնդոլիզա ̄... Մոննա Լիզա ̄... Ծանոթացնեմ... Սա ձեր երկրից մեզ մատուցած «Ծաղիկների» «անալիզնա», Իսկ դրան կից Վրաստանի «դիագնոզնա»£ Դիտարկում` Բենդերի ոճով «Ոսկե հորթը» 2010 ՄԱԿ¬ում եփվելիք ադրբեջանական «բորշչի» մեջ լող են տալու Ալիեւի խորտակված հույսերի վերջին բեկորները£ Ոչ մի աճուրդ. Ռուսաստանը չի «սնանկացել» Ըստ քաղաքագետների` մինչ ԱՄՆ¬ը փորձում էր աճուրդի հանել մեր տարածաշրջանը, Ռուսաստանը «մանրից» այն սեփականաշնորհեց£ Հեյդար օղլու տխուր խոհերը կամ անհեթեթությունները չեն ընկալվում Չարենցաբար Այս աշխարհում չհասկացավ ոչ ոք մեզ. Ռուսիան խնդաց, Պարսկաստանը ծիծաղեց, Իսկ Եվրոպան քամահրանքով մոտեցավ. Միայն Թուրքիան մշուշում «համբուրեց», Իսլամական երկրներն էլ բարեւեցին կիսաձայն£ : r «youtube» ցանցում շրջանառվող տեսանյութն, ամենայն հավանականությամբ ադրբեջանական, կամ առնվազն ադրբեջանաոճ հերթական զառանցամտությունն է: Տեսանյութի ցածր որակը թույլ չի տալիս պարզորոշ տեսնել իբր ճնշումների, ծեծի եւ ստորության ենթարկվող ՀՀ ԶՈւ համազգեստով երիտասարդների դեմքերը: Ադրբեջանական լրատվամիջոցները լուր են տարածել, թե իբր սեպտեմբերի 11-ին շփման գծի հյուսիսարեւելյան հատվածում հակառակորդի կողմն է անցել մի քանի հոգուց բաղկացած դիվերսիոն խումբ, որի անդամներից մեկը գերվել է ադրբեջանական ստորաբաժանումների կողմից: Ընդունելություն ՀՀ պաշտպանության նախարարությունում ՀՀ Պաշտպանության նախարար Սեյրան Օհանյանն ընդունել է ԱՄՆ պետքարտուղարի եվրոպական եւ եվրասիական հարցերով տեղակալի օգնական Թինա Քայդենաուին: Ողջունելով հյուրին, Պաշտպանության նախարարը նշել է, որ երկու երկրների միջեւ համագործակցությունը ՀՀ պաշտպանական քաղաքականության կարեւորագույն ուղղություններից մեկն է: Անձրեւոտ օր էր, երբ գնաց Ի՞նչ եղան «Զեյթուն» ջոկատի տղաները` 1992 թ. իրենց վերջին մարտից հետո (եւ ոչ միայն «Զեյթուն» ջոկատի)` մնում է անհայտ£ Նրանց հարազատները դեռեւս սպասում են իրենց զավակներին, ամուսիններին ու եղբայրներին... Ջոկատի հրամանատար Յաշա Շելունցի խիզախության, անցած մարտական ուղու մասին շատերը գիտեն£ Այսօր էլ նրա կինը` Ծովիկ Սաղաթելյանը, ծանր ապրումներով ու աղոտ հույսով ամուսնու վերադարձն է երազում£ Մեր զրույցը երկարում է. կինը ավելի հաճախ լռում էր, քան խոսում. ասես փորձում էր հիշել դեպքերի մանրամասներ£ Չմարող դառնություն կար նրա բառերում£ - Անձրեւոտ օր էր, երբ գնաց... Ծովիկը նորից լռում է. արցունքներն են խեղդում կոկորդը... - Յաշան ծնվել է 1960 թ. դեկտեմբերի 10¬ին Շահումյանում£ Նա բարի, նվիրված, բայց խստաբարո մարդ էր£ Նրա համար գլխավորը հայրենիքն էր£ 1985¬ին ամուսնացանք, մեկնեցինք ՌԴ£ Շարժումը նոր էր սկսվել, երեխաներս` Վլադիմիրը եւ Զիտան, փոքր էին£ Կտրուկ որոշեց, ու վերադարձանք£ 88¬ից շարժման մեջ էր, իր գործերից քիչ էր խոսում, երբեմն ասում էր. «Մենք տալու ոչինչ չունենք, պետք է վերցնենք մեր հողերը»£ Երիտասարդ կամավորների համար ափսոսում էր` ասելով. «Մենք գոնե երեխաներ ունենք, նրանց կյանքն առջեւում է»£ Երբ կազմավորվել էր «Զեյթուն» ջոկատը, ինքն էր տղաների հետ աշխատանք տարել£ Տանը քիչ էր լինում, երբեմն նախատում¬հորդորում էի, որ չգնա£ Պատասխանում էր. «Ո՞նց չգնամ, իսկ մեր հողերը... Տղաներն իրենց ունեցվածքն են վաճառում, փամփուշտներ գնում, ես չգնա՞մ... Միայն տեսնեմ մեր հողերն ազատագրված»£ «Զեյթուն» ջոկատի հրամանատար Յաշա Շելունցը մարտական մկրտությունն ստացել է հայրենի Վերին Շեն գյուղում, մասնակցել է Բուղջուլուխի, Մանաշիդի, Կարաչինարի, Վերին Շենի, Քաջավանի, Կարմիրավանի թեժ մարտերին£ - Նա գիտակցելով գնաց£ Միշտ հաղթանակած է վերադարձել£ 7 տարվա ընթացքում հասցրել էինք միմյանց լավ ճանաչել, թերեւս մինչեւ այսօր անցյալով չեմ խոսել նրա մասին£ Գիտեմ` մի օր գալու է£ Նա շիտակ, ընկերասեր մարդ էր, լավ ամուսին ու հայր£ Դեռեւս փնտրում եմ մարդկանց, ովքեր ինչ¬որ բան կիմանան Յաշայի մասին£ 1992 թ. հունիսի 29¬ին շատերը մասնակցեցին այդ թեժ մարտին, եւ անհայտության շղարշով պատվեց նրանց կյանքի վերջին էջը£ - Էսօրվա պես հիշում եմ` անձրեւոտ օր էր, երբ գնաց. որդիս լալիս էր, զենքը չէր տալիս... Հաճախ ասում եմ` զոհերի հարազատների համար գուցե ավելի հեշտ է, քան անհայտ կորածների£ Երբ Եռաբլուր եմ գնում, ուզում եմ այնտեղ հանգչող բոլոր ազատամարտիկներին ծաղիկներ տանել. խոնարհվում եմ նրանց շիրիմների առջեւ£ Հրամանատարի կյանքի վերջին օրերի մասին ափսոսանքով պատմեց զինակից ընկերը` Թալիշի ինքնապաշտպանության մարտական ջոկատի հրամանատար, այսօր «Թալիշի պաշտպան» վետերանների հասարակական կազմակերպության նախագահ, փոխգնդապետ Միքայել Ապրեսյանը£ Կազմավորելով «Զեյթուն» ջոկատը, Յաշան մեկնեց հայրենի Շահումյանը պաշտպանելու£ Այդ շրջանում նա մշտապես եղել է բոլոր մարտական գործողությունների մասնակիցը£ Հանդիպեցինք հունիսի 25¬ին, ազատագրեցինք Կարմիրավան գյուղը£ 1992 թ. հունիսի 28¬ի երեկոյան նախապատրաստական աշխատանքներ տարանք, կենտրոնացրինք մեր ուժերը£ Հաջորդ օրը պետք է հարձակվեինք Լենինավան ու Հասան Ղայա ուղղություններով£ Ցավոք, ինձ համար անհայտ պատճառներով ամեն ինչ ձախողվեց£ «Զեյթուն», «Հասան Ղայա», «Արմավիր» ու «Արաբո» միացյալ ջոկատը շուրջ 70 հոգի, ընկավ շրջափակման մեջ£ Առ այսօր նրանց ճակատագիրն անհայտ է£ Լենինավանի ուղղությամբ գնացող 80 հոգանոց ջոկատը, որտեղ նաեւ ինքս էի, անսպասելի շրջափակման մեջ հայտնվեց, բայց մի կերպ կարողացանք ճեղքել այն£ Յաշան խիզախ տղա էր£ Ցավոք, պատերազմում լինում են եւ° զոհեր, եւ° վիրավորներ, սակայն կրկնակի է ցավը, որ մեր քաջերից ոչ մի լուր չունենք£ Սակայն չգիտես ովքեր, չգիտես` ինչ նպատակով ամեն տարի հունիսի վերջերին բազմաթիվ սուտ լուրեր են տարածում, թե տղաներն այստեղ են, այնտեղ են£ Բայց ոչ ոք ճիշտ տեղեկություն դեռեւս չի տվել£ Ինձ համար դա մեծ ցավ է£ Ու բոլորի համար է ցավալի£ Չի կարելի անպատասխանատու լուրեր տարածել եւ է°լ ավելի ծանրացնել նրանց հարազատների` առանց այդ էլ չամոքվող տառապանքը£ : Իսրայելը չպետք է ապավինի ԱՄՆ¬ին Իսրայելում կարծես խորանում է դժգոհությունը, ավելի ստույգ` չգոհանալը Միացյալ Նահանգներից£ Համենայնդեպս, զանգվածային լրատվամիջոցներով արտահայտվող վերապահումներն ավելի շատ «կանխազգուշացման» տպավորություն են թողնում£ Իսրայելյան «Կուրսորի» վերջին հրապարակումներից մեկը մասամբ պարզաբանում է այդ առնչությամբ որոշ հարցականներ£ Ուղղակի բանակցություններ սկսվեցին, եւ ամեն ինչ հանգեց անիմաստ պաթետիկայի` «Սա խաղաղության հասնելու վերջին հնարավորությունն է, չի կարելի այն ձեռքից բաց թողնել»£ Պաղեստինցիներն ակտիվ գովազդարշավ են վարում£ Այդ ամենն, իհարկե, շատ հաճելի է, բայց այնուամենայնիվ, գաղտնի մի կասկած է սողոսկում. ինչո՞ւ պաղեստինյան վերնախավը չի դադարում սպառնալ, թե եթե Իսրայելը համարձակվի մինչեւ շինարարությունը սառեցնելու ժամկետի ավարտը թեկուզ մեկ տուն կառուցել հրեական բնակավայ րերում, ապա պաղեստինցիք կդադարեցնեն իրենց մասնակցությունը բանակցություններում£ Մեկ տան համար նրանք պատրա՞ստ են կորցնել «խաղաղություն ձեռք բերելու վերջին հնարավորությունը»` ձեռքից բաց թողնել «բռնազավթումից ազատ» անկախ պաղեստինյան պետություն ստեղծելու վերջին հնարավորությունը£ Սրանում առկա՞ է առողջ բանականության թեկուզ մեկ կաթիլ£ Բայց սա մի քանի տրամաբանական բացատրություն ունի£ Ասենք` նրանք համաձայնություն չեն ուզում, նրանք շահագրգիռ են, որպեսզի մենք թպրտանք «բռնազավթումի» ճահիճում, ու դրա արդյունքում աշխարհը նրանց պետություն կմատուցի` առանց Իսրայելի հետ պայմանագրի£ Կամ խոսքը սին սպառնալիքների մասին է, որոնք նախատեսված են նորանոր զիջումներ կորզելու (օրինակ` Իսրայելյան «սահմանափակ» նահանջ)£ Եվ կամ` նրանք հրաշալիորեն իրենց հաշիվ են տալիս, որ քանի դեռ Գազայում ղեկավարում է ՀԱՄԱՍ¬ը (որը ղեկավարում է պաղեստին յան ինքնավարության համարյա 40 %ը¬), անկարելի է Իսրայելի հետ որեւէ համաձայնության հասնել£ Ինչպիսին էլ լինեն պաղեստինյան դիրքորոշման պատճառները, Նեթանիյահուն, ի տարբերություն նրանց, հանդես չի գալիս այնպիսի հայտարարությամբ, որ եթե թեկուզ մեկ ահաբեկչություն էլ կատարվի, Իսրայելը դուրս կգա բանակցային գործընթացից£ Մեր աջ արմատականները, բնականաբար, շատ կցանկանային, որ այդպես լիներ£ Այս առումով նրանք նման են պաղեստինցիներին£ Սակայն մի պահ թողնենք պաղեստինցիներին եւ հիշենք, որ այս տարածքներում շինարարությունը սառեցնելու գաղափարի հեղինակը նախագահ Բարաք Օբաման էր` դեռեւս այն օրերին, երբ նա աներեւակայելի համբավ էր վայելում եւ հսկայական քանակի երկրպագուներ ուներ, երբ նրան դեռեւս համարում էին աշխարհի իմաստուն փրկիչ£ Ինչո՞ւ որոշվեց մեկ տարով սառեցնել շինարարությունը£ Որովհետեւ դրա իմաստն այն էր, թե մեկ տարում Իսրայելն ու պաղեստինյան վարչակարգը մշտական կարգավորման պայմանագիր կկնքեն£ Իսկ դա իր հերթին կօգներ ԱՄՆ¬ին` լուծել իր հիմնախնդիրները մերձավորարեւելյան տարածաշրջանում£ Սակայն անցել է մեկ տարի ու ոչինչ չի եղել. «անուղղակի բանակցությունների» գաղափարը տապալվել է£ Հիմա ամեն ինչ հանգում է «ուղիղ բանակցությունների» ձեւաչափին£ Մեկ տարվա ընթացքում (դա Օբաման է ցանկանում) կողմերը մշտական կարգավորման նախնական համաձայնագիր կկնքեն£ Թե ի՞նչ կլինի մեկ տարի հետո` ոչ¬ոք չգիտի£ Բայց մեզ հայտնի է, թե մեր տարածաշրջանում ինչ հիմնախնդրի առջեւ է կանգնած Միացյալ Նահանգները. Իրանը շարունակում է առաջ տանել միջուկային ծրագիրը` արհամարհելով Օբամային, Իրաքը գտնվում է անիշխանության եզրին£ Թուրքիան սկսել է արմատական դիրքեր գրավել ու մերձեցել է իրանա-սիրիական առանցքին. Հըզբոլան ավելի է ուժեղացել` ռազմական ու քաղաքական առումով. ամերիկացի զինվորները ավելի ու ավելի խորն են ընկղմվում աֆղանական ճահճում£ ԱՄՆ¬ին չհաջողվեց նաեւ առանցք ստեղծել արաբական ոչ ծայրահեղական վարչակարգից£ Ու դրա համար մենք չպետք է մոռանանք, որ թեկուզ ԱՄՆ¬ն մեր կարեւոր եւ միակ դաշնակիցն է, բայց մեր ճակատագիրը մենք չենք կարող օտար ձեռքերին վստահել£ Մեր ճակատագիրը պետք է ինքներս որոշենք£ : ԺԱՄԱՆԱ°ԿՆ է մեզ էլ չէր խանգարի Այո, ազատականացումը` ազատականացում, սակայն գոնե առաջին անհրաժեշտության մթերքների շուկայում դա բարձիթողության է վերածվում, եթե իսպառ բացակայում է պետական վերահսկողությունը£ Այդ ախտով միայն մեր շուկաները չեն «վարակված»£ Ռուսաստանում, օրինակ, իշխանությունները սկսել են մտահոգվել ինքնահոսի գնարձակմամբ£ Մոսկվայի քաղաքային դումային` օրենսդրության հարցերով հանձնաժողովի ղեկավար Ալեքսանդր Սեմեննիկովը հայտարարել է, որ «Ժողովրդական վերահսկողություն» ծրագրի շրջանակներում հասարակական մի շարք կազմակերպությունների ներկայացուցիչներն այսուհետ վերահսկելու են մայրաքաղաքի մթերային խանութներում վաճառվող սննդամթերքների գները£ Պատճառը հասկանալի է£ Սեմեննիկովն ինքն էլ նշել է, որ վերջին շրջանում Մոսկվայում ու ընդհանրապես ամբողջ Ռուսաստանում գների աննախադեպ աճ է արձանագրվել. - Գների աճին զուգընթաց նվազում է նաեւ տեսականին£ Երբեմն գաղտնիաբար բարձրացվում են գները` փոփոխելով փաթեթավորումը£ Օրինակ, մեկ կիլոգրամանոց մթերքը դառնում է 900 գրամ, սակայն վաճառվում է 1 կիլոգրամի գնով,¬ ասել է պատգամավորը «Ինտերֆաքս» գործակալությանը£ Թանկացումները մթերքի պակասով պայմանավորող խուճապը մեղմելու համար, նա հավելել է, որ մայրաքաղաքը լիովին ապահովված է պարենով£ Երեւի թե մեզանում էլ հասունացել է գների վերահսկման անհրաժեշտությունը£ Միայն գործարարների խղճին ապավինելը, ինչպես ցույց տվեց վերջին տարիների տխուր փորձը, հուսադրող չէ£ Հակասություններ չասենք, սակայն, տեղաբնակների ու հատկապես ներգաղթյալ մուսուլմանների միջեւ անհարթությունները կարծես խորանում են£ Թերեւս ավելի ճիշտ կլինի ասել` ազգային «վարակամերժությունն» (իմունիտետ) է դիմադրում գլոբալիզացիա կոչվածին£ : Առաջատարը` եկվորների քանակով Եվրամիության երկրներում բնակվող արտասահմանցիներն ամենաշատը Գերմանիայում են բնավորվել (տեղեկացրել է Welt¬ը` վկայակոչելով Եվրամիության Eurostat վիճակագրական ծառայության տվյալները)£ Ընդհանուր առմամբ եվրամիութենական պետություններում ապրում է 31 միլիոն արտասահմանցի£ 2009¬ի հաշվարկներով նրանցից ավելի քան 7 միլիոնը եղել է Գերմանիայի Դաշնությունում, 5,7 մլն¬ը` Իսպանիայում, 4 միլիոնը` Մեծ Բրիտանիայում£ Այս ցանկի 4¬րդ հորիզոնականում Իտալիան է (3,9 մլն), 5¬րդում` Ֆրանսիան (3,7 մլն)£ Այլ խոսքով` բոլոր եվրաերկրներում բնակվող արտերկրացիների 75 %¬ն այս 5 պետություններում են£ Իսկ բոլոր եկվորների 1/3¬ը հենց եվրաերկր ներից են£ Դիցուք, միայն անցյալ տարի Ռումինիայից հեռացել է ավելի քան 2 միլիոն մարդ, Լեհաստանից` 1,5 մլն, Իտալիայից` 1,3 մլն, Պորտուգալիայից` շուրջ 1 մլն£ Ներհոսք է եղել եւ Թուրքիայից, Մարոկոյից ու Ալբանիայից, ինչպես նաեւ` Ասիայից, Հյուսիսային ու Հարավային Ամերիկաներից£ : Կպատժվի՞ Հեսսենի Վեխտերսբախի բժշկին կարգապահական տույժ է սպառնում, որովհետեւ հրաժարվել է սպասարկել լաչակավոր մուսուլմանուհիներին, գերմաներենին չտիրապետող ներգաղթյալներին, մուսուլմանական բազմազավակ ընտանիքներին (տեղեկացրել է FOCUS¬ը)£ Բժշկական մասնագիտացված միավորումը, որին անդամակցում է այդ բժիշկը, համապատասխան հետաքննություն է ձեռնարկել£ Հեսսենի բժշկական պալատը նույնպես ստուգումներ է անցկացնում` հավաստիանալու, թե բուժաշխատողի նման վարքագիծն արդյո՞ք բժշկի պարտականությունների խախտում չէ£ Հիպոկրատի մուսուլմանատյաց հետնորդն իր ընդունարանում փակցրել է 3 կանոններ, որոնք պարտավոր են պահպանել բուժօգնության կարիք ունեցող այցելուները£ Ընդ որում` հատկապես մուսուլման¬եկ վորները£ Ահավասիկ այդ պահանջները. * Տվյալ բուժհիմնարկում գործում է մուսուլման կանանց ու աղջիկների գլխաշոր կրելու խստագույն արգելանք£ * Պարտադիր պայման է համարվում գերմաներեն լեզվի հիմնավոր իմացությունը` բանավոր ու գրավոր խոսքը, ինչպես նաեւ նորմալ արտահայտվելը£ * 5¬ից ավելի երեխաներ ունեցող իսլամական բազմազավակ ընտանիքներն այստեղ չեն սպասարկվում£ Իր այս վարմունքը բԺիշկն արդարացրել է, որ բազմաթիվ տարիների ընթացքում թուրքական եւ մուսուլման մյուս եկվորների սպասարկման բարդությունները պարզապես լցրել են իր համբերության բաժակը£ Նա նշել է, որ լաչակավորների կամ թրքուհիների դեմ ինքը ոչինչ չունի, այլ ընդամենն ուզում է, որ աշխատանքային առօրյայում բացառվեն անհարկի բարդությունները£ Միջադեպը լայն արձագանք է գտել մամուլում£ Սակայն նույնիսկ դրանից հետո բժիշկը հրաժարվել է իր ընդունարանի պատից պոկել իր պահանջ-կանոնները£ Փոխարենը խոստացել է դրանք այնպես ձեւափոխել, որպեսզի «ընդունելի» լինեն մուսուլմանների համար£ Ի դեպ` Վեխտերսբախի յուրաքանչյուր 10¬րդ քաղաքացին արտասահմանցի է£ : Օբաման հեռացրել է Չերչիլին Սպիտակ տանը լուրջ վերադասավորումներ են կատարվում£ Իհարկե, փոխվում-տեղափոխվում են ոչ թե պաշտոնատար անձինք, ոչ թե պետության ղեկավարը, այլ նրա բազկաթոռը` բառի ամենաուղղակի իմաստով£ Ջորջ Բուշը նախընտրում էր բազմել «իշխանական» բարձր թիկնաթոռին, բայց ահա իր պաշտոնավարման 2¬րդ տարում Բարաք Օբաման որոշել է այն փոխարինել սովորականով£ Փոխվել է նաեւ պաստառների ու բազմոցների գույնը. հիմա այնտեղ իշխողը բաց շագանակագույն երանգներն են£ Բրիտանական ռազմանավի բեկորներով պատրաստված նախագահական հայտնի սեղանը, իհարկե, մնացել է տեղում. միայն թե դրա վրա ընտանեկան լուսանկար է հայտնվել£ Ձվաձեւ կաբինետում էլ Մարտին Լյութեր Քինգի կիսանդրին է հայտնվել. փոխարենը` այլեւս այնտեղ չի Ուինսթոն Չերչիլի անդրին (տեղեկացրել է «Դեյլի մեյլը»)£ Բարաք Օբաման վճռականորեն հրաժարվել է իր նախորդ ժառանգությունից. նախագահական կնիքով ու շողարաձակող գորգը, որը նկարել էր Լորա Բուշը, նույնպես այլեւս տեղ չունի Ձվաձեւ կաբինետում£ : Մրցանակ` Մոհամեդ մարգարեի ծաղրանկարչին Գերմանիայի կանցլեր Անգելա Մերկելն անձամբ է մասնակցել անգլիացի ծաղրանկարիչ Կուրտ Վեստերգարդի պարգեւատրմանը` ԶԼՄ¬ների Պոտսդամի մրցանակի հանձնմանը (տեղեկացրել է Weltը¬)£ Վեստերգարդը մեծ ճանաչման արժանացավ Մոհամեդ մարգարեի ծաղրանկարների շուրջ բարձրացված աղմուկից հետո£ Կանցլերը նշել է, թե Վեստերգարդին հանձնվող այս մրցանակն ընդգծում է նրա ներդրումը` խոսքի եւ մամուլի ազատության բնագավառում£ - Խոսքն այն մասին է, որ ապրելով արեւմտյան հասարակությունում, կիսելով դրա արժեքները` նա կարո՞ղ էր հրապարակել իր ծաղրանկարները Մոհամեդի վերաբերյալ£ Այո°, կարող էր,¬ ասել է Մերկելը, հավելելով, որ ազատության անքակտելի պայմաններից մեկն այն պահպանելու խիզախությունն է£ - Եվրոպայում շատ են նրա նման նկարիչները£ Եվրոպան այն տեղն է, որտեղ նկարիչն իրավունք ունի հրապարակել նման ինչ¬որ բան, ու դա բոլորովին չի հակասում այն իրողությանը, որ Եվրոպան նաեւ այն վայրն է, որտեղ դավանանքի ազատությունը կարեւորագույն աժեքներից մեկն է,¬ եզրափակել է կանցլերուհին` սուր քննադատության ենթարկելով Ղուրանը այրելու մտադրություն ունեցող ամերիկյան քրիստոնյա արմատականներին£ Պարգեւատրման արարողակարգին մասնակցել է եւ անվանի իրավապաշտպան, Է. Հոնեկերի վարչախմբի դեմ ժամանակին ըմբոստացած ու ոչ վաղուց Գերմանիայի նախագահի թեկնածու առաջադրված Յոահիմ Գաուկը, ով շնորհակալություն է հայտնել ծաղրանկարչին` խիզախության համար£ Նա թույլ չէր տվել, որ իրեն վախեցնեն ու չէր թաքցրել ծաղրանկարները ծայրահեղական հավատացյալների կողմից բազմաթիվ սպառնալիքներ ստանալուց հետո էլ£ 2005 թ. մանկական թերթերից մեկում տպագրված ծաղրանկարում չալմայավոր Մոհամեդը այրվող պատրույգ ունեցող ռումբի տեսքով է£ Եվ առ այսօր Վեստերգարդն ու նրա ընտանիքի անդամները ստիպված ապրում են ոստիկանության ուժեղացված հսկողությամբ£ Ավելին, այս տարեսկզբին նա մեծ դժվարութ յամբ է կարողացել փրկվել մահափորձից£ 75-ամյա նկարիչը նկատառում է հայտնել, որ ինքը «ուրիշ կրոնների հետ խնդիրներ չունի, այլ միայն իսլամականի»£ : Զանգվածային թունավորումներ Միայն հայերը չէ, որ թուրքական ափերում են ձգտում հանգստանալ£ Պարզվում է նաեւ, որ միայն հայերի համար չէ վտանգավոր Թուրքիայում հանգստանալը£ Անցյալ շաբաթավերջին, օրինակ, Անթալիայում ՌԴ դեսպանությունը տեղեկություն էր ստացել` առողջարանային Բելեք ավանում ռուս երեխաների թունավորման վերաբերյալ£ Մասնավորապես տեղեկացվել է, որ 15 երեխա հիվանդանոց էր տեղափոխվել բարձր ջերմությամբ£ Եվ մինչ մանրամասները կճշտվեն, ռուսական լրատվամիջոցները հիշեցրել են, որ առժամանակ առաջ նույն Անթալիայի, նույն Բելեքի մեկ այլ հյուրանոցում նույնպես Ռուսաստանից մեկնած երեխաների թունավորման դեպք էր արձանագրվել£ : Աստղալույսը` ներկա, անցյալ ու գալիք Արեւշատ ԱՎԱԳՅԱՆԻ «Աստղալույսերի ձայնը» բանաստեղծությունների ժողովածուն տակավին շնչում է երիտասարդական ավյունով, պայծառ մտածողությամբ եւ թարմութ յամբ£ Այնքան առանձնահատուկ են նրա պոետական ոճը, լեզվամտածողությունը, աշխարհընկալումը, որ ցանկացած բանաստեղծական ալմանախի մեջ կարելի է անսխալ գտնել նրա բանաստեղծությունները£ Հենց սա է, որ արվեստագետին դարձնում է երեւութական£ Նրա մոտ զուգորդվում է հեթանոսական պաշտամունքը` մարդ¬բնություն եւ քրիստոնեական հավատքը` մարդ¬մարդ փոխհարաբերություններում£ Նրա պոեզիայում ներշնչանքը ծնվում է աստղալույսից (չմոռանանք, որ Արեգակն էլ աստղ է)` որպես ամեն ինչի նախասկիզբ եւ հղանյութ£ Նրա զգայական ներաշխարհը հիշեցնում է մի յուրօրինակ կենսաբանական ալեհավաք, որը իր սիրտ¬ուժեղացուցիչով ընկալում է երկրի եւ երկնքի բոլոր գոյաձեւերից եկող ալիքների ողջ դիապազոնը` բջջային մեծությունից մինչեւ աստղային£ Այս ալիքները, հանդիպելով Արարչի կողմից միայն իրեն տրված բանական բջջանյութի հետ, վերածվում են` ինքնատիպ «ռենտգենյան» գերթափանցելիությամբ ներհայեցողական ճառագայթների, որոնց համար անտեսանելի ոչինչ չկա£ Այդ հոգեծնունդ ճառագայթները ոչ միայն տեսնում են հողարմատներում ջրաբջիջ ները, ծառաբնի փայտեղեն երակների կենսահյութը, այլեւ շնչավորում են նրանց, բեղմնավորում աստղալույսով եւ ծնվում` որպես սաղմնավորման հրաշագործություն£ Աստղալույսը Ա. Ավագյանին հուշում է ոչ միայն ներկան, այլեւ իր անցյալն ու ապագան£ Նա տեսնում է իր նախնիների հույզերն ու ապրումները` լսում նրանց ձայնը, երգն ու պարը£ Նա ըմբոշխնում է իր տոհմածառի պտղաբերությունն ու պտղահամը` իր թոռների եւ ծոռների դեպի հավերժություն գնացող շիվերի հարատեւությունը, նրանց մեջ իր տեսակի հույզերն ու ապրումները եւ իր անմահությունը նրանց մեջ£ Արեւշատ Ավագյան - գեղագետն իր քաղաքացիական ազնվությամբ չէր կարող անհաղորդ մնալ այսօր մեր իրականությունում կատարվող հոգեկործան գործընթացներին£ Նա ցավով, ափսոսանքով եւ տառապանքով է խոսում արժեւորման, նոր համակարգի վայրիվերո դրսեւորումների մասին, մարդու գոյության արարչական իրավունքի` իրեն վաճառելու, մտավորականությանը «կյանքի լուսանցքում» թողնելու, տգիտության, ստորաքարշության, կոռուպցիայի, ամբարտավանության ազգակործան երեւույթների մասին£ Անհնար է առանց հուզումի կարդալ այդ շարքի` «Կյանքի լուսանցքում», «Առանց ձայնադիմակի», «Կյանքի հակառակ երեսը», «Արժեզրկում», «Ծանր օրեր», «Դատաստանի օրը երկարում է», «Տարեգրություն» եւ այլ բանաստեղծությունները£ Ի տարբերություն այսօր կյանքի իրավունք ձեռք բերած ցինիզմին, գռեհկաբանությանը, պոետական խոսքում Ա. Ավագյանը երբեք չի պղծում իր բերանն անեծքով, այլ հավատարիմ մնալով մեր դասական գրականության էթիկային եւ էսթետիկային, մնում է պոետական կոչման իր պատվո պատվանդանին£ Եվ այս ամենը նա անում է առանց ավելորդ պաճուճանքների, պերճախոսության եւ հանգի£ Նա ուղղակի զրուցում է իր խղճի եւ աշխարհի հետ£ Նրա բանաստեղծություններում սփռված են` թարմ մետաֆորներ, հեքիաթային մտածողությամբ իրական երեւույթների անիրական համադրություններ, որոնք ընդլայնում են ընթերցողի աշխարհընկալումը£ «...կապույտ հայացք...», «...փխրուն կամք...», «...թռչող կարոտ...», «...ծլարձակող սարսուռ...», «...կյանքի լուսանք...», «...ճմրթված օրեր...» եւ այլն, ապա մի քանի օրինակ այն բազմաթիվ բառակապակցություններից, որոնք թարմ շունչ են հաղորդում նրա պոեզիային£ Բնությունը բացառիկ բարեհաճ է գտնվել Ա. Ավագյանի հանդեպ, նրան պոետական օժտվածության հետ շնորհելով նաեւ նկարչի տաղանդ£ Նա կյանքին նաեւ նկարչի աչքերով նայելիս, շատ ավելին է նկատում, քան սովորական պոետը£ Ահա թե ինչու է նրա պոեզիան այդքան պատկերավոր եւ գունեղ£ Ա. Ավագյան գեղագետի երկու դեմքը` պոեզիան եւ գեղանկարչությունը, այնքան ներդաշնակ են, որ ակամայից կարդալով պոեզիան` աչքիդ առաջ գալիս են նրա գեղանկարները եւ ընդհակառակը£ «Աստղալույսերի ձայնը» ժողովածուի նկարչական ձեւավորումը իհարկե նույնպես իրենն է£ Այստեղ նկարչական ձեւավորում ասելը հարաբերական է£ Գրքում զետեղված բոլոր գծանկարները բանաստեղ ծական պատկերներ են£ Նրա նկարներում` ձկները խոսում են, ծառերը խոսում են, մարդկային աչքերով գազանները խոսում են, ընտանի կենդանիներն ասես ժպտում կամ թախծում են բանաստեղծական մտածողության իմաստին համահունչ£ Նրա գծանկարչությունը հիշեցնում է դարերից եկող եւ հավերժություն գնացող ժայռապատկերներ, որոնցից դուրս են նետված մանրուքները£ Ակնհայտ է, որ հրապարակ է իջել մեր դասական գրականության հիմքի վրա ձեւավորված եւ ժամանակի շնչով տոգորված մի փառավոր բանաստեղծական ժողովածու, որը այսօրվա մեր գրական դաշտում, անձրեւից հետո սնկերի նման դուրս թափվող սիրողական մակարդակի բանաստեղծական ժողովածուների մեջ վեր հառնող կաղնի է£ Եզրափակելով խոսքս, անհնար է չասել. Ա. Ավագյանը ավելի քան կես դար առաջ իր գեղարվեստական եւ հասարակական գործունեությունը սկսելով «Ավանգարդ» թերթի խմբագրությունում, անուրանալի դեր է ունեցել երիտասարդության դաստիարակության գործում£ Ա. Ավագյանը, ինչպես այն ժամանակ` այսօր էլ «Մշակույթի հայկական ֆոնդ» հասարակական կազմակերպությունում, որի վարչության նախագահն է, բացառիկ գործունեություն է իրականացնում երիտասարդ եւ սկսնակ ստեղծագործողներին սատարելու, հովանավորելու եւ ոգեւորելու ազգանպաստ գործում£ Մեկ տարվա ընթացքում մեկ նկարչական ցուցահանդես, մեկ բանաստեղծական ժողովածու, գումարած ծավալուն հասարակական, հրապարակախոսական գործունեություն, հարյուրից ավելի շնորհանդեսներ, հանդիպումներ, քննարկումներ, ստեղծագործական հավաքներ, ցուցահանդեսներ, խորհրդատվություններ, գրքերի խմբագրումներ եւ այլն, եւ այլն£ Սա այն դեպքում, երբ լիովին բացառված է պետական հովանավորչությունը (գոնե չխանգարեին)£ Մնում է մեր երեւելի գեղագետին եւ մեծ քաղաքացուն ցանկալ առողջություն, ստեղծագործական նորանոր թռիչքներ, հոգու ավյուն եւ արիություն` դիմակայելու մեր բարդ եւ հակասական ժամանակների մարտահրավերներին£ : Հեթանոս լեռան աղոթքը Դ րախտային Էրզրումից չնաշխարհիկ Ջավախք հասած տոհմածառի արմատներից մեկը «Աբուլ լեռան ժպտուն փեշին, Արքա լեռան հայացքի տակ» աներեւույթ ծլարձակել սկսեց շինական Զավենի ութ որդիներից վեցերորդի` Հակոբի ծնունդով£ Հեքիաթային բնաշխարհի գրկում բնավորված տաք օրոցքում մայրական կաթով նրան սնուցվող կյանքի բանաստեղծական ընկալումը խմորվեց ու կերպար ստացավ` հարթելով կայացման ճամփան Օլավերդի ութնամյա դպրոցից դեպի Երեւանի թիվ 49 միջնակարգը, մայր բուհի բանասիրության բաժանմունքը£ Կաթիլ¬կաթիլ կուտակված մարդագիտությունը, կռվելով «Հայէլեկտրամեքենա» գործարանի ձուլման արտադրամասում, ամբողջացավ երկու ամենահոծ հասարակական ոլորտներում` մանկավարժության ու լրագրության£ «Խորհրդային Հայաստան» թերթի արվեստի բաժինը 1989¬ից ցայսօր ունենալով գործունեության հենակետ` սերնդակրթությամբ զբաղվեց Կոտայքի Գետամեջ գյուղի դպրոցում, տարբեր բուհերում («Աճառյան», «Գլաձոր» համալսարաններ...)£ Երկար տարիներ խմբագրեց «Նոր Գլաձոր» բուհական ու «Ձայն վիրահայոց» հայրենակցական պարբերականները£ Քնարաշունչ ներաշխարհը մշտազբաղ առօրյայի եռուզեռից փրկություն գտավ բանաստեղծական տողերում, որոնց հատուկենտ արտահայտությունները երեւացին մամուլի էջերում£ Համազգային հոգեւոր զարթոնքի հուժկու ալիքի պղտորված տեղատվությանը դիմակայելու հրամայականով` 1992¬ին լույս աշխարհ բերեց «Տառապանքի շղթա» անդրանիկ ժողովածուն£ Գրիչը թաթախելով քանքարավոր գրական հսկաների ծով ժառանգության մեջ` քաղաքացիական պարտքի սրված զգացումով ոտք դրեց արդի հայ պոեզիայի անդաստան` ճշմարիտ մտավորականի անեղծ նկարագրով ու անդուլ աշխատասիրությամբ հղկվող խոսքի ինքնահատուկ պատկերավորության գրավչությունը հավաստելով հաջորդ` «Վրնջացող լռությունը» (1995 թ.) գրքով, «Անրձեւն ու աղջիկը» մամյանազարդ պոեմով£ Հետանկախական խեղումների անխնա ձաղկումը, երեւույթների ներթաքույց բովանդակությունը պեղելու ունակության լիավյուն բացահայտմամբ, անաչառ հրապարակախոսի փշապատ ամբիոնին բարձրացրեց` բանաստեղծական տողերին պամֆլետային հատու երանգավորում հաղորդելով£ Իր ժողովրդի նվիրյալ բախտակիցը անսեթեւեթ վերապրեց Արցախյան պատերազմի արհավիրքները, սգաց կորուստներն ու ցնծաց հաղթանակներով£ «12 արծվային թռիչք»¬ում թանձրացած ազնիվ ու վարակիչ խոհերն ու զգացողությունները աննկատ չմնացին£ Գիրքն արժանացավ ՀՀ պաշտպանության նախարարության եւ ժուռնալիստների միության համատեղ մրցանակին` յուրովի նախապատրաստելով հաջորդ` «Փախուստ խնջույքից» (2003 թ.) ժողովածուի շռնդալից համահայկական հանրաճանաչումը£ «Կեսհայրենիք» մնալու սրապյանական չափածո խոհերը բարձրաձայնվեցին Հայաստանի ու Սփյուռքի հայ գաղթօջախների բազում սրահներում£ «Սա հատընտիր է, որի նմանները քիչ են արդի հայ պոեզիայում,¬ Հակոբ Սրապյանի պոեզիայով հագեցած երեկոներից մեկի ամփոփում որպես հնչեց ՀՀ վաստակավոր արտիստ Վլադիմիր Աբաջյանի անմիջական գնահատականը£¬ Ինձ համար պատիվ է ներկա լինել այս հրաշալի երգամատյանի շնորհանդեսին եւ ձեզ համար ընթերցել` առանց ընտրության»£ «Ծոցագրպանի օրհնյալ գիրք» դարձավ այն Ազատ Գասպարյանի ու ասմունքով հրապուրված ուրիշ արտիստների համար նաեւ£ Դայանա Տեր¬Հովհաննիսյանի թարգմանությամբ հասանելի լինելով Միացյալ Նահանգների անգլախոս ընթերցողին` Սրապյանի գիրքը լեփ¬լեցուն սրահներում նորանոր համակիրներ գտավ Հայաստանից դուրս£ Բուռն հետաքրքրությունը նրա պոեզիայի նկատմամբ հանդիպումների, քննարկումների, մեծարման հանդիսությունների խտացող շղթայում օղակեց մայր հայրենիքի ամբողջ տարածքը£ Այնպես որ, մինչ պաշտոնամուտը հայ գրողների համքարություն արդեն փնտրված ու սիրված բանաստեղծ էր£ Ներանձնական հուզախռիվ ապրումները ժողովելով իր քնարաշունչ շարքերում, ավարտին է հասցնում նախնյաց ծավալուն տոհմամատյանը` «Գյուղը լեռան ծագում» փաստավավերագրական աշխատությունը (2007 թ.)£ Եվ լծվում կրկին 90-ականներից թափ առած կենսավերության դեմ պայքարին` վերջին տարիներին հեղինակած բանաստեղծություն ները իր ընթերցողին մատուցելով նորընծա «Հորդոր մատռվակին» (2009 թ.) գրքով£ Կանգուն ծառերը փտախտից բժշկող ծեր փայտփորիկի հանգույն կտցահարում է բառ¬պատկերներով ներկա իրականության գարշաբույր ճահիճը£ Հոգսացավ տաղտուկից զգալիորեն ընկճված` համտեսած «համադամ մորմոքների» անկեղծ տառապանքն է շաղ տալիս չափածո տողերում£ Գունագեղ երազկոտության լուսե նշխարներ պրպտելով հուշերի գզրոցում` փորձում է ձերբազատել ազնվահոգի հայրենակիցներին ապրած օրերի արցունքատտիպ գինու դառնահամ զգացողություններից£ Տրամադրությունների ելեւէջումներում գերիշխող են հուսահատության մռայլ գույները£ Լավատեսության իրական հիմքեր կարծես թե չեն մնացել գետնաքարշ կեցության ժանգագանգ շքահանդեսում£ Զուր է հորդորում գյումրեցի մատռվակին մոռացության գինով խաղաղեցնել փոթորկված հոգին£ Վիճակված չէ բանաստեղծին ըմբոշխնել ինքնօրորի նիրվանան, քանզի նույն սկուտեղի վրա համազգային խղճին ծանրացած հին¬հին մուրհակներն են, որոնք ինքն էլ պարտավորված է զգում մարել ցմրուր այրվող լուսատու մոմի պես£ Այլ կերպ անզոր կլինի գոտեպնդել ամբոխացող հայրենակիցներին հեթանոս Լեռան անթեղած վահագնածին քուրայում վաղուց հասունացած Աղոթք¬Ահազանգի մաքրագործող կրակով£ Այդուհանդերձ, ուժասպառված է համատարած ուրացությունից, իրեն լքած հացկատակների կորամեջք ծախվածությունից, որպեսզի կարողանա իրենում հանգչող հավատով տոգորել, ցիրուցան ու ներամփոփված հատուկենտացող ճշմարիտ մտավորականներին դեպի Լեռան գագաթը ներպառակտված ժողովրդին միաբանված առաջնորդելու ազգապահպան դրոշի ներքո£ Հայոց Ոգու անհամերաշխության քարե տագնապին, ցավոք, անհաղորդ են մնում անհամ ճղավոցներով, բամբասանքի լորձերով ու խոստումների խրձերով խլացված, որբ ու սովալլուկ զանգվածները£ Ժանգակեր, հուդայազարմ, ստահոդ մարգարեների սատանայական ծառայություններով կորսվել է վսեմ հարատեւության խնկաբույրը£ Հորթային հրճվանքների քստմնելի պատկերներից ծնված շիտակ խոսքի սեպ¬տարափով, միեւնույն է, նա շարունակում է մարդկանց հոգու եւ մտքի ձեռքբերովի հավկուրությունը բժշկելու նորանոր հնարքներ որոնել£ Համակերպվեց իր խաչակրությանը թումանյանական` «Բանաստեղծին թողեց մենակ...» մեկնակետով: Նաղաշ ՄԱՐՏԻՐՈՍՅԱՆ. Երեւանի պետական համալսարանի ժուռնալիստիկայի ֆակուլտետի դեկան, բանասիրական գիտությունների թեկնածու, դոցենտ, հեռուստամեկնաբան «Տքնանքն ազնվացնում է մարդուն» - Ի՞նչն է կյանքում ամենադժվարը եղել Ձեզ համար£ - Անկեղծ պիտի լինեմ. ինձ գրեթե ոչինչ հեշտությամբ չի տրվել£ Եվ հիմա, երբ մտովի փորձում եմ առանձնացնել ամենադժվարը, դժվարանում եմ... Բայց միշտ «մխիթարում» եմ ինձ, որ տառապանքը, տքնանքն ազնվացնում են մարդուն£ Դժվարությամբ ձեռք բերածը թանկ է լինում, անփոխարինելի, իսկ «ջրի բերածը, որպես կանոն, ջուրն էլ տանում է»£ - Եթե ոչ հայ, ապա ո՞ր ազգի ներկայացուցիչ կնախընտրեիք լինել£ Հայի տեսակը` ըստ Ձեզ£ - Բանաստեղծի տողերը հիշեցի. Պուշկի°ն, իմ բարեկամ, Հյուգո°, ազնի°վ ընկեր, Հայոց բանաստեղծը ո°չ ցար ուներ, Որի կործանումը երգեր, Ո°չ էլ չքնաղ երկիր Ֆրանսիա, Որի ճորտը դառնար... Եվ այդուհանդերձ, դարձյալ ու կրկին` այլ ազգի ներկայացուցիչ ինձ չեմ պատկերացնում£ Աստծո կամքն է եղել, ու ես հայ եմ ծնվել` իբրեւ իմ նախնիների շառավիղ, Մեսրոպ Մաշտոցի զինվոր եւ նրա ոգեղեն տաճարի հավատավոր£ Հայի տեսակը... Դերենիկ Դեմիրճյանի «Հայը» էսսեն, իմ կարծիքով, մեր տեսակի լավագույն բնորոշումն է£ Ախր, ամեն ինչ ասել է, ինչ էլ ասեմ` նրա «խնջույքի սեղանի» փշրանքն է դառնալու£ - Ձեր կյանքի որեւէ գաղտնիք, կամ անցյալում այն չասվածը, ինչն այժմ կբարձրաձայնեիք£ - Գաղտնիքը երբեւէ հնարավո՞ր է բարձրաձայնել, առավել եւս` տղամարդկային£ Իսկ եթե ավելի լուրջ, ապա պիտի խոստովանեմ գաղտնիք բացելու նման. մարդը խաղաղ է ապրում, երբ «գաղտնազերծվելու» վտանգը դամոկլյան սրի նման գլխին կախված չէ£ Ամենաանշան գաղտնիքն անգամ մարդուն կարող է անհավասարակշիռ, անսովոր ու տարօրինակ դարձնել£ Իմ կարծիքով ճշմարտությունն այն է, որ կան բաներ, որոնց մասին միայն զավակներիդ կասես, կան բաներ` միայն կնոջդ, եղբորդ կամ քրոջդ այլ բանի մասին կասես, սիրելի եւ վստահելի գործընկերոջդ` այլ£ Ի վերջո, դու գաղտնիք չես ունենում, Աստծո տված կյանքն ապրում ես խաղաղ հոգով եւ հանգիստ սրտով£ - Ի՞նչն է Ձեզ համար դեռեւս առեղծվածային£ - Տիեզերքը£ Տիեզերական անհունը, եւ այդ անհունում Երկիր մոլորակի բացառիկ գոյությունը` իբրեւ մարդու եւ մարդկային ցեղի եզակի հանգրվան£ - Որեւէ զավեշտալի դեպք Ձեր կյանքից կամ սիրելի անեկդոտը£ - «Եղիշե Չարենց» սրահում նշվում էր ակադեմիկոս Գեւորգ Ջահուկյանի ծննդյան 85-ամյակը£ Արդեն հայտնի էր, որ ելույթ ունեցողները, շնորհավորողները պիտի նվեր մատուցեին հարգարժան գիտնականին` նաեւ այդպես պատվելով մեծանուն հայորդուն£ Լուսահոգի Գառնիկ Անանյանը, որ ԵՊՀ ժուռնալիստիկայի ֆակուլտետի դեկանն էր, ուրիշ ո՞ւմ, եթե ոչ ինձ` իր տեղակալին պիտի հանձնարարեր նվեր ընտրելու գործը£ Դրամ առաջարկեց, բնականաբար մերժեցի` ասելով, որ ինքս խնդիրը կկարգավորեմ, բայց ունեցածս գումարը շատ էր քիչ` երեւելի նվեր գնելու համար£ Երկար փնտրտուքից հետո որոշեցի լուսանկարների փոքրիկ ալբոմ գնել£ Ի զարմանս ինձ` Անանյանը սովորականից ավելի ոգեւորվեց. «Ճիշտ ես արել»... Մոտեցավ ամբիոնին, շնորհավորեց եւ վեր բարձրացնելով նվերը` ասաց. «Ժուռնալիստիկայի ֆակուլտետը լուսանկարների ալբոմ է նվիրում պրոֆեսոր Ջահուկյանին, մարդուն ու գիտնականին, ով կենդանության օրոք ապահովել է իր անմահությունը£ Իսկ ով անմահանալու հույս չունի, առաջարկում ենք լուսանկարվել հարգարժան հոբելյարի հետ եւ գոնե այդպես անմահանալ£ Լուսանկարները տեղ կգտնեն այս ալբոմում»£ Դահլիճը թնդաց ծափերից£ - Մանկության այն հուշը, որն ուղեկցում է Ձեզ£ - Երկրորդ կամ երրորդ դասարանի աշակերտ էի£ Ծնողներիս հետ կենդանաբանական այգի էի գնացել£ Հայրս պաղպաղակ գնեց` աշխարհի ամենահամեղ պաղպաղակը£ Ինչպես եղավ, հալված մի կաթիլ ընկավ ճերմակափայլ վերնաշապիկիս£ Երեւի մայրս զգաց, որ «ծանր եմ տանում», ասաց. «Ոչինչ, ոչինչ, հենց տուն հասնենք, օճառով ու տաք ջրով կլվանամ, հետքը չի մնա»£ Կողքից կրակի նման անցնող մի կին, որ կարծես դժվարությամբ էր տեղավորվել պիրկ հագուստի մեջ, հոգոցախառն ծոր տվեց. «Է ̄հ, ամեն ինչ չէ, որ տաք ջրով ու օճառով կմաքրես, բաներ կան, որ...»,¬ ասաց ու արագ¬արագ առաջ անցավ£ Ինչո՞ւ էր մենակ, որտեղի՞ց հայտնվեց ու իր հետեւից տարավ ծնողներիս տարակուսած հայացքը£ Հիշելիս միշտ փորձում եմ իմաստավորել այս փոքրիկ պատառիկը` մանկությանս պայծառ հուշաշխարհից, եւ ամեն անգամ նորովի է այն ինձ բացվում` պայմանավորված օրվա եւ պահի տրամադրությամբ£ : «Կարոտ»ակսմիթներ Խորամուխ չլինելով պաշտոնական անվանակոչության «միջազգային հայկական» բառահամադրության անհեթեթ տրամաբանության մեջ` ազգային արժանապատվության փաղաքշանքով ողջունեցինք Հայկական մշակույթի զարգացման հիմնադրամի (նախագահ` Մեցո Իգիթյան) նախաձեռնած «Կարոտ» փառատոնի երրորդ` «Արցախ-Հայաստան» մեկնարկը£ ՌԴ մայրաքաղաքի ամենահեղինակավոր` Կրեմլի պալատի վեհաշուք դահլիճում նրա մուտքը համաշխարհային փառատոնացանց 2008¬ին ազդարարել էր ՌԴ մշակույթի նախարար Ալեքսանդր Ավդեեւը£ Մայր հայրենիքից դուրս հայկական դիմագծի պահպանման «Կարոտ»¬աջանադրությունը սնապարծ խանդավառությամբ ընդունելով` ներգրավվեցինք փառատոնի գլխավոր միջոցառման` «Նոստալգիա» համերգային ծրագրով համեմված մրցանակաբաշխության տիրույթում£ : Աշխարհի՞ն, թե մեզ ենք զարմացնում Օպերայինի հանդիսասրահի տոնական «հանդերձավորումը» ցածրարվեստ, գռեհկահումոր շոուի հանրածանոթ ընթացքում շուտով կորցրեց արտաքին շքեղ փայլը£ Խորացավ ակնհայտ հակասությունը «Կարոտ»¬ի ստանձնած` հոգեւոր-մշակութային բարձր արժեքների հանրահռչակման առաքելության ու այն «գեղարվեստականացնողների» կատարողական շնորհների ընդհանուր պատկերի միջեւ£ Հանդիպակաց պաստառներից մատուցվող տեսանյութի ու մրցանակվող վառ անհատականությունների եւ իրենց ելույթներով նրանց, իբր, մեծարողների (իրականում` արժեզրկողների) ծայրաբեւեռ անհամատեղելիությամբ` երկարաձգվող տաղտո°ւկը գերիշխող դարձավ լեփ¬լեցուն սրահում£ XX դարի մեր մեծերի հզոր միգամածության կարո՞տն էր գուցե այսպիսով խորացվում£ Ռեստորանային ռաբիսի ներխուժումը բեմահարթակ անկասելի դարձավ հատկապես Սոնայի «Երջանկության արցունքներ»¬ով` դառնալով «թագն ու պսակը» «աստղաբիզնեսի» գործընկերուհիների երգեցողության£ Գուցե փարթամ «հայուհին» գինարբուքային էսքտազի գերճիգերով կանացի իր հմա՞յքն էր ջանում ընդգծել` «Կարոտ»¬ի գայթակղության քար, ֆրանսիացի հռչակավոր կինոգործիչ Ժերար Դեպարդիեի տեսադաշտում£ Ի պատիվ վերջինիս` պետք է խոստովանել, որ անբարդույթ բարձրաձայնեց երեկոյի երկարատաղտուկում իրեն գրաված հայկական մշակույթի միանգամայն այլ դրսեւորում ների մասին£ Հայկական ջազի ջահակիր Լեւոն Մալխասյանի (Մալխասի) դաշնամուրային վիրտուոզ նվագը, Ֆլորա Մարտիրոսյանի ու Թովմաս Պողոսյանի վճիտ ժողովրդական երգը, «Սասուն» ազգագրական համույթի պարը£ Եվ` Ալեքսանդր Հարությունյանի հրաշալի դաշնամուրային կոնցերտը, որի նվագակցությամբ էլ կամեցավ մի փոքր ասմունքել` ի պատասխան իրեն ցուցաբերված շռայլ մեծարանքի£ Ֆրանսիական նուրբ հումորով կատակի տվեց ԱԺ խոսնակի «տոլմայազավեշտը»` արժանապատվորեն մեղմելով «ուտել¬խմելու» իր նախասիրությանը գերհագեցում ապահովելու հայաճգնանքը£ Բումերանգի հանգույն հերթական անգամ ցայտեց աշխարհին զարմացնելու մեր ուռճացող մոլուցքը£ : Բեդրոսի «Աստղերը» Երբ բեմառաջքում ծնկի իջած ՌԴ վաստակավոր արտիստ Բեդրոս Կիրկորովը խորհրդավոր լուսարձակմամբ կատարեց պապերից ժառանգած «Կռունկը», Օպերայինի հանդիսականն ակնածանքով լցվեց ծերունազարդ բուլղարահայի նվիրական զգացմունքների հանդեպ£ Եվ սրտագին ողջունեց հայազգի արվեստագետի 2 բեմելը` ԵՊԿ «Կարոտ»¬աե րեկոյի ժամանակ£ Բայց երբ նա շեղակի տեղավորված բազկաթոռի մեջ սկսեց անհամաչափ երգակցել Հովհաննես Թումանյանի խոսքերով Առնո Բաբաջանյանի գրած «Աստղերի հետ» քնարական երգի ձայնագրությանը, նույն հանդիսականը շուտով արհամարհված զգաց իրեն£ Անսարք բարձրախոսի «լռությամբ» նախապես գլխի չընկնելով իր հանդեպ նրա դրսեւորած անհարգալից վերաբերմունքի մասին` ապշահար եղավ, երբ ուշացումով ձայնագրությանը գումարված Կիրկորովի «կարաոկեն» երեւան հանեց նաեւ սքանչելի երգի նրա չիմացությունը£ Ասենք` անհարգալից էր ողջ «Կարոտ»¬ապատվիրակության վարքագիծը: Հետաքրքիր է Ջրասույզ եղած գանձը Ռուսաստանը բանակցում է Ֆինլանդիայի հետ` երկու դար առաջ Բալթիկ ծովում խորտակված նավը ջրանդունդից դուրս բերելու առնչությամբ£ Ենթադրվում է, որ դրանում անգնահատելի գանձեր են պահպանվել£ «Ֆրաու Մարիա» այս նավը 1771 թվականին Ամստերդամից ուղղություն է վերցրել դեպի Սանկտ-Պետերբուրգ` տեղափոխելով XVI-XVII դարերի հոլանդացի նշանավոր նկարիչների կտավներ£ Այդ կտավները ձեռք էին բերվել Ամստերդամում անցկացված աճուրդում` ռուս կայսրուհի Եկատերինայի համար£ Նավը, սակայն, անսպասելիորեն անհետացել է£ Եվ միայն 1999¬ին ջրասուզակները 40 մետր խորության մեջ գտել են դրա կտորտանքները£ Փորձագետները համոզված են, որ երկկայմ առագաստանավով տեղափոխվող բեռները հերմետիկ փաթեթավորված են ու պետք է որ պահպանված լինեն£ «Ազգային պատմամշակութային արժեքների փրկության» հիմնադրամի նախագահ Արտեմ Տարասովի հավաստմամբ` - Մենք մեծ անցք կբացենք տախտակամածի վրա եւ արկղերից մեկը վեր կբարձրացնենք£ Դա կտեւի մինչեւ մեկ տարի ու կարժենա շուրջ մեկ միլիոն դոլար£ Ֆիննական կառավարությունը չի թույլատրում ջրի երես հանել նավը` պնդելով, որ այն երկար տարիներ մնացել է ֆիննական տարածքի ջրերում ու հիմա պատկանում է իրենց£ Բայց ռուս փորձագետները համառում են, թե գանձը պետք է վերադարձվի, քանի որ այն Ռուսաստանի ազգային ժառանգությունն է£ - Ֆինները սկսեցին զգուշանալ այն պահից, երբ զգացին, որ Ռուսաստանը կարող է հաստատել իր իրավունքները` գանձի առնչությամբ£ Ի դեպ, մեր փորձագիտական խումբը երբեք չի քննարկել այդ հարցը, որովհետեւ դա անհապաղ կարող էր կտրել բոլոր կապերը,¬ ասել է ՌԴ հուշարձանների պահպանության կոմիտեի ղեկավար Վիկտոր Պետրակովը£ : Վրեժխնդիր հեռացվածը Ամերիկյան` իր մեծությամբ աշխարհում 2¬րդ խոշոր սննդարդյունաբերական Kraft Foods ընկերության Ֆիլադելֆիայի ձեռնարկությունում նախկին դարձած աշխատակցուհու կրակոցներից զոհվել է 2 մարդ (հաղորդել է Associated Press¬ը)£ Անցյալ շաբաթավերջին կնոջը տեղեկացրել են, որ նա ազատված է աշխատանքից, եւ պահակները նրան դուրս են արել ֆաբրիկայի տարածքից£ 10 րոպե անց կինը ձեռնարկություն է վերադարձել մեքենայով ու կրակահերթ բացել հրազենից` ս պանելով իր նախկին գործընկերներից 2¬ին, մեկին էլ ծանր վիրավորելով£ Իսկ շուրջ 100 աշխատակիցները, կրակոցների ձայնը լսելով, ապահով թաքստոցներ են որոնել£ Րոպեներ անց դեպքի վայր հասած ոստիկանները շրջապատել ու վնասազերծել են հրաձգուհուն£ Ինչպես նշել է ՀԼԸ "ծՏՉՏրՑՌ"¬ն, ԱՄՆ¬ում եզակի չեն դեպքերը, երբ աշխատանքային վեճերն ուղեկցվում են հրազենային կրակոցներով£ Մարտ ամսին, օրինակ, ազատման ենթակա հավաքարարն Օհայոյի նահանգի համալսարանի տարածքում կրակոցով 2 մարդ է սպանել£ Մեկ ամիս անց Թենեսի նահանգում ցածր դասարանների ուսուցիչը ծանր վիրավորել է տնօրենին եւ ուսմասվարին` իմանալով, որ հաջորդ ուստարում դպրոցի ղեկավարությունն իրեն չի ուզում դպրոցում պահել£ : Նախագահական նվեր` ամենակարճլիկին Կոլումբիայի առաջնորդ Խուան Մանուել Սանթոսն անցյալ շաբաթ հանդիպել է աշխարհի ամենակարճահասակ մարդու` Էդվարդ Նինյո Էռնանդեսի հետ ու նրան հայրենական արտադրության Smart համակարգիչ եւ խտասկավառակներ նվիրել (տեղեկացրել է Կոլումբիայի նախագահի մամլո ծառայությունը)£ Այդ հանդիպումը Գինեսի գրքում գրանցված Էռնանդեսի ցանկությամբ էր. նա կամեցել էր ծանոթանալ Սանթոսի, ինչպես նաեւ հանրահռչակ արտիստներ Ջեկի Չանի եւ Սիլվեստր Ստալոնեի հետ£ Հանդիպմանը ներկա են եղել նաեւ Էռնանդեսի ծնողներն ու եղբայրները£ - Էդվարդը շատ բարի մարդ է, նա սիրտ ունի£ Նա ասաց, որ վերջերս կայացած ընտրություններում ինքը 2 անգամ քվեարկել է իմ օգտին (ընտրությունները կայացել են 2 փուլով-խմբ.),¬ հայտարարել է Կոլումբիայի նախագահը£ 24¬ամյա Էռնանդեսն ապրում է մայրաքաղաք Բոկոտայում. երազում է շրջագայել ողջ աշխարհում եւ մեքենա գնել£ Իր ապրուստի միջոցը վաստակում է պարերով եւ նույնիսկ նկարահանվում է կինոյում£ Ազատ ժամանակ սիրում է դոմինո ու շաշկի խաղալ£ Ամենակարճլիկ այս տղամարդու հասակը 70 սմ է, քաշը` 10 կգ£ Նախկինում ամենացածրահասակի «տիտղոսակիրը» չինացի Խե Պինպին էր` 74,6 սմ, սակայն այս գարնանը նա վախճանվեց 21 տարեկանում£ Ի դեպ, լատինաամերիկյան լրատվամիջոցները տեղեկացրել են, որ Էռնանդեսը հարսնացու էլ ունի` 18-ամյա նրա ընտրյալի հասակը` 150 սմ է£ Էռնանդեսի մայրն ասել է, որ որդու աճը դադարել է 2 տարեկանից. դրա պատճառը բժիշկներն այդպես էլ չեն ախտորոշել£ Էդվարդի երեք ավագ եղբայրները նորմալ հասակ ունեն, բայց նրանից հետո ծնված կրտսերը ռեկորդակիր եղբորից բոյով է ընդամենը 23 սմ¬ով£ Ինչպես գրել են լրատվամիջոցները` Էռնանդեսը երկար չի կարողանում պահպանել ամենակարճահասակի տիտղոսը. մեկ ամիս հետո չափահաս կդառնա նեպալցի Խագենդրա Թափա Մագարը, ում բոյը 56 սմ է, քաշը` 4,6 կգ£ ՀԼԸ "ծՏՉՏրՑՌ"¬ն էլ հաղորդել է, որ Հիմալայների մի գյուղակում ապրող Մագարը Գինեսի գրքում գրանցվելու հայտ ներկայացրել է 14 տարեկանում, սակայն մերժվել է` անչափահաս լինելու պատճառով£ : Չավեսին կսպառնա՞ս... Ինտերնետով Վենեսուելայի նախագահ Ուգո Չավեսի հետ դատաստան տեսնելու սպառնալիքներ տարածելու համար ձերբակալվել է ինժեներ¬էլեկտրիկ Հեսուս Մահանոն (հաղորդել է երկրի քրեական ոստիկանության պետ Ուիլմեր Ֆլորեսը)£ Twitter սոցիալական ցանցում Մահանոն տեղադրել է պետության ղեկավարին սպանելու կոչ եւ շուտով դատական պատասխանատվության կենթարկվի£ Վենեսուելայի իշխանությունները նախկինում բազմիցս հայտարարել էին «տեղի ընդդիմության եւ արտասահմանցիների» դավադրության մասին` երկրի նախագահի ու Բոլիվարիական հեղափոխության առաջնորդին ստանելու սպառնալիքի նպատակով£ Ընդդիմադիր կուսակցությունների ղեկավարները, սակայն, հերքում են նման ծրագրերի գոյությունը£ ԻՏԱՌ-ՏԱՍՍ¬ի հաղորդմամբ` նրանք գտնում են, որ Չավեսի դեմ մահափորձ կազմակերպելու վերաբերյալ տեղեկություններն ընդամենը նպատակ են հետապնդում շեղել հանրության ուշադրությունը` անարդյունավետ կառավարումից եւ երկրի առջեւ ծառացած իրական հիմնախնդիրներից£ : Լա ̄վ ինքնապաշտպանություն է Շվեյցարիայի ոստիկանությունը ոչ մի կերպ չի կարողանում հայտնաբերել թոշակառու մի տղամարդու, որը ծանր վիրավորել է իրավապահին ու փախուստի դիմել£ 67-ամյա Պետեր Հանս Կնոյբյուլին չարացրել է Բիլ քաղաքի իր տունն աճուրդով վաճառելու դատավճիռը£ Նա բարիկադավորվել է տանը եւ հրաժարվել է ենթարկվել£ Հարեւաններին տարհանելուց եւ տարածքը շրջափակելուց հետո, ոստիկանները փորձել են բանակցել ըմբոստ ծերուկի հետ£ Սակայն գիշերվա ժամը 1¬ի սահմաններում նա հրազենային կրակահերթ է արձակել ու ճողոպրել անհայտ ուղղությամբ£ Նրա որոնողական աշխատանքներում հավաքագրված են հարյուրավոր ոստիկաններ, ինչպես նաեւ վարժեցված շներ, ուղղաթիռ£ Ոչ մեկը չի կարողանում հասկանալ, թե ծերուկն ինչպես կարող էր դուրս պրծնել շրջափակման խիտ օղակից` անտես մնալով իրեն հետեւող տանյակ ոստիկանների ու հատուկ նշանակության ջոկատայինների, այդ թվում եւ դիպուկահարների, հրշեջ¬փրկարարների, բուժաշխատողների ու քաղպաշտպանության ուժերի ներկայացուցիչների աչքից£ - Ինձ ապշեցնում է այն, որ նա ինչ¬որ Ռեմբո չէ. նա մարդ է, ում 70 տարին կբոլորի£ Նա պետք է որ չափազանց ուժեղ լինի` եթե կարողացավ լարված պահել ոստիկանության բոլոր ուժերին,¬ հայտարարել է Կնոյբյուլի հարեւան Պիյեռը£ Հարեւաններն ասել են նաեւ, որ բավական բարձրահասակ, մարզիկի տեսքով այդ մարդն ինքնամփոփ էր, շատ կապված էր իր տանը ու չէր ցանկանում այն վաճառել£ : Շուն ուտե՞լն է հեշտ, թե՞ մարսելը Թեոդոսիայի քաղաքային դատարանը Կոկտեբել ավանի 2 բնակիչների ազատազրկման է դատապարտել` հարեւանի շանը սպանելու մեղադրանքով (տեղեկացրել է "ծՏՉօռ ՐպչՌՏվ" լրատվական գործակալությունը£ - Երկու կոկտեբելցիներն էլ դատապարտվել են 4 տարվա ազատազրկման£ Սակայն հաշվի առնելով նրանցից մեկի պատանի տարիքը, դատարանը նրա համար փորձաշր ջան է սահմանել,¬ ասել է դատախազի օգնական Օքսանա Ֆոմինան£ Այս տարվա ապրիլին 25 տարեկան եւ 18-ամյա արկածախնդիր այս տղաները գողացել են հարեւանի շանը, մորթել են, բաժանել իրար մեջ ու կերել են£ Մորթին էլ` աղբարկղ նետել£ Բռնվելուց հետո իրենց արարքը բացատրել են` թե ուտել են ցանկացել£ Չէ ̄, դատավորների գործն էլ հեշտ չէ. ամենաբացահայտ հանցանքն էլ պետք է հիմնավորվի£ Այս պարագայում` իրավապաշտպանները սկզբում մտադրված են եղել շնակեր ջահելներին պատժել կենդանիների հանդեպ դաժան վարմունքի համար£ Սակայն դրա համար բավարար ապացույցներ չգտնելով, արարքը վերաորակել են որպես անձնական ունեցվածքի գողություն£ : Ամենաբարձր վարձատրվող արտիստը Խոսքը Հոլիվուդի դերասան Ջոնի Դեպպի մասին է£ Այս կինոաստղի ունեցվածքը նշանակալիորեն ավելացավ` Թիմ Բարտոնի «Ալիսան հրաշքների աշխարհում» ֆիլմի շնորհիվ. այնտեղ Ցնդած գլխարկ կարողի (ըպջցՎվօռ ՄսÿտվՌՍ) դերի համար նա վաստակել է շուրջ 77 միլիոն դոլար£ Ներկայումս արտիստի ընդհանուր եկամուտը գնահատվում է 1 միլիարդ դոլար£ Ամենաբարձր վարձատրվող հոլիվուդյան աստղերի ցանկում 2¬րդ հորիզոնականը զբաղեցնում է կատակերգու դերասան Բեն Ստիլլերը` տարեկան 38 միլիոն դոլար եկամուտով£ Իսկ 3¬րդ տեղում հանրությանը լավ ծանոթ Գարրի Պոտերի պատանի դերակատար Դենիել Ռեդկլիֆն է` 1 տարում վաստակած 17 մլն դոլարով£ : Համակարգչային կողոպուտ 29¬ամյա համակարգչահենը դատապարտվել է 9 միլիոն դոլարի գողության մեղադրանքով£ Նա թալանել է բրիտանական Royal Bank of Scotland (RBS) բանկի ամերիկյան մասնաճյուղերից մեկի ավանդատուներին£ Սանկտ¬Պետերբուրգի դատարանը բավարարել է նաեւ ավելի քան 275 միլիոն ռուբլու քաղաքացիական հայցերը£ Եվ այս ամենը կատարվել է տեխնիկայի ընձեռած նորագույն մեթոդով` համակարգչի միջոցով£ Հետաքննության վարկածով` «Այթի¬ինֆորմ» ինտերնետ¬խանութի առեւտրային տնօրեն Վիկտոր Պլեշչուկը կազմակերպված խմբի հետ կոտրել է Ատլանտայի RBS, WorldPay մասնաճյուղի վճարային համակարգի համակարգչային ցանցը եւ պատճենահանել վճարային քարտատերերի վերաբերյալ բոլոր տեղեկություններն ու նրանց պին¬կոդերը£ Հափշտակված տվյալներով բանկային կեղծ քարտեր են պատրաստվել եւ 12 ժամվա ընթացքում ողջ աշխարհի 2000 բանկոմատներից գումարներ են հանվել£ Իր հանցանքը խոստովանած Պլեշչուկը դատապարտվել է պայմանական ազատազրկման` 6 տարով£ Ամերիկյան իրավապահ մարմինների տվյալներով «հնարամիտ» այդ խմբում եղել են նաեւ էստոնացի Սերգեյ Ցուրիկովը, մոլդովացի Օլեգ Կովերինը եւ ոմն «հակեր 3»£ Առաջին երկուսը դեռեւս անցած տարի ձերբակալվել են Էստոնիայում. ամիսներ անց Ցուրիկովը արտաքսվել է ԱՄՆ, որտեղ նրան նոր մեղադրանք է առաջադրվել` կոմունիկացիոն էլեկտրոնային միջոցների օգտագործման խարդախություն£ Նրան սպառնում է 20 տարվա բանտային կալանք եւ մինչեւ երեք ու կես միլիոն դոլարի տուգանք£ : «Որոնում եմ հուսալի» ազնիվ, խելացի, խիզախ, հարուստ, առատաձեռն եւ վտանգավոր սվորություններ չունեցող տղամարդ: Կուզենայի թեկուզ հեռվից տեսնել այդպիսի մեկին»:


source: CulturaX

text: Վարդան Ղուկասյանը գիրք է գրում, ծախսերը Բալասանյանն է հոգում - MediaLab Newsroom-Laboratory 26.10.2012 | 585 դիտում Այսօր թերեւս Գյումրու պատմության մեջ առաջին անգամ ավագանու հին կազմը լրագրողների մասնակցությամբ արտահերթ նիստ էր հրավիրել` քննարկելու մի քանի հրատապ հարցեր: Սկզբում ելույթ ունեցավ Գյումրու նորընտիր քաղաքապետ Սամվել Բալասանյանը, ով բառի իսկական իմաստով խայտառակեց Գյումրին պարտքերի մեջ թաղած նախկին քաղաքապետ Վարդան Ղուկասյանին ու քաղաքապետարանում աշխատող նրա մի քանի ընկերներին: Սամվել Բալասանյանը սկսեց թվարկել քաղաքապետարանի պարտքերը `մերթ ընդ մերթ շշպտռելով ավագանու անդամներին, թե ինչպե ՞ս կարող էին իրենց լուռ համաձայնությամբ հարազատ քաղաքի հետ նման կերպ վարվել: «Նախ ուզում եմ շնորհակալություն հայտնել ավագանուն, որ հավաքվեց, հույժ կարեւոր հարցեր ունենք, որը հետաձգելը հնարավոր չէր, որովհետեւ կաթվածար կլիներ մեր տնտեսությունը, ծառայությունները եւ որպեսզի մենք կարողանայինք ռիթմը պահել ` քաղաքի ծառայությունների մասով , դրա համար մենք արտահերթ նիստ հրավիրեցինք », -այսպես սկսեց խոսքը նորընտիր քաղաքապետը: Նա ներկայացրեց իր երկու շաբաթվա ընթացքում կատարած ֆինանսական վելուծությունները, որոնք ապշահար արեցին նիստին մասնակցող լրագրողներին: «Պատկերը, որը կա, ինձ ապշեցնող է, էսպիսի պարտքեր ունեն կուտակած. կոմունալի պարտքերը` 82 միլիոն 637 հազար , պահպանման ծախսերի պարտքերը` 49 միլիոն 153 հազար, աշխատավարձի, ապարատի, ենթակառուցվածքների համար պարտքերը` 290 միլիոն, աղբահանություն` 23 միլիոն, այլ ծախսեր` 5 միլիոն: Հիմա բացել ենք այս ծախսերը հստակ, ես կուզենայի ասել, որ որպեսզի կարողանա ապարատը աշխատանք ծավալել, էսօր էնպիսի պարտքեր կան կուտակված, որ հնարավոր չէ. մենք գազին զանգում ենք, ասում են` բերեք ձեր 5 միլիոնը մուծեք, նոր կմիացնենք, կարողացանք միացնել հեռախոսները, «Արմենթելի» պարտքը մոտ 2 միլիոն 61 հազար էր, սաղ մուծեցինք, Ջրմուղի հետ կապված խնդրել ենք, որ հետո կմուծենք, բենզինի պարտքեր ունենք տարբեր ՍՊԸ-ների, ունենք տարբեր պարտքեր , այդ թվում եւ «ՑԱՅԳ» հեռուստաընկերությանը: Էստեղ կան շատ հետաքրքիր, շատ հին պարտքեր` «Գյումրու Խուլեր» ՓԲԸ-ի հետ կապված, կահույք են վերցրել, գումարները չեն տվել, այնուհետ «Տիգրան Մեծ» հրատարակչությանը ունեցած պարտքը, որը մինչեւ հիմա չի տրվել:Զարմանալի է, որովհետեւ էդ գիրքը վերջին օրերին` Գյումրու օրվա հետ կապված բաժանվում էր, ասում էին` այ տեսեք մեր գիրքը, բայց էս գումարը մենք ենք տալու», -նեղսրտեց Բալասանյանը: Կարդալ ավելին


source: fineweb

text: Ղարաբաղի Նոր Այգեստան գյուղում խաչքարի բացման արաղողություն է տեղի ունեցել 17:00 04 Մայիսի 2009 ՍՏԵՓԱՆԱԿԵՐՏ, 4 մայիսի. /Նովոստի-Արմենիա/. Խաչքարի բացման հանդիսավոր արաղողություն է տեղի ունեցել Ղարաբաղի Նոր Այգեստան գյուղում։ Ինչպես Ստեփանակերտից տեղեկացնում է «Նովոստի-Արմենիա» գործակալության թղթակիցը, հուշարձանի բացման արարողությանը ներկա են եղել Լեռնային Ղարաբաղի նախագահ Բակո Սահակյանը, հանրապետության խորհրդարանի եւ կառավարության անդամներ, ԼՂՀ Պաշտպանության բանակի հրամանատարության եւ մտավորականության ներկայացուցիչներ, գյուղի բնակիչներ։ Խաչքար-հուշարձանը կառուցվել է բարերարներ Վովա Գալստյանի եւ Սուրեն Խաչատրյանի միջոցներով, ովքեր ծագումով Նոր Այգեստանից են։ Լեռնային Ղարաբաղի նախագահի հրամանագրով գյուղի մի շարք ազատամարտիկներ պարգեւատրվեցին «Մարտական ծառայության համար» շքանշանով, ԼՂՀ պաշտպանության նախարար Մովսես Հակոբյանի հրամանագրով 10 հազարական դրամ հատկացվեց զոհված ազատամարտիկների ընտանիքներին։ -0-


Լրատվություն Շնորհավորական Նախագահը շնորհավորել է Լորենց Առուշանյանին՝ հոբելյանի կապակցությամբ 06.07.2015 Նախագահ Սերժ Սարգսյանը շնորհավորական ուղերձ է հղել ՀՀ ժողովրդական արտիստ Լորենց Առուշանյանին՝ ծննդյան 80-րդ տարեդարձի կապակցությամբ. «Դուք մեծ ավանդ եք ներդրել հայ թատրոնի, հեռուստաթատրոնի, ինչպես նաեւ կինոյի զարգացման գործում՝ կերտելով բազմաթիվ տպավորիչ եւ համոզիչ կերպարներ: Որպես հայ բեմի հանրաճանաչ վարպետ՝ տարիներ շարունակ վայելել եք մեր հանդիսատեսի սերն ու համակրանքը: Արցախյան շարժման տարիներին Ձեր հայրենանվեր գործունեությամբ մեծ ջանքեր եք ներդրել նաեւ համազգային խնդիրների լուծման ուղղությամբ: Շնորհավորելով Ձեր ծննդյան հոբելյանի առթիվ՝ մաղթում եմ Ձեզ առողջություն եւ ամենայն բարիք»,-ասված է Հանրապետության Նախագահի շնորհավորական ուղերձում:


Պինոքիոյի արկածները. XXXVI. Վերջապես Պինոքիոն դադարում է բուրատինո լինելուց եւ դառնում է տղա - Փոքրիկ.am Պինոքիոյի արկածները. XXXVI. Վերջապես Պինոքիոն դադարում է բուրատինո լինելուց եւ դառնում է տղա Ցրտի՞ց էր դողում արդյոք, թե՞ վախից, ով գիտե... Գուցե թե՛ մեկից, թե՛ մյուսից։ Խեղճ Պինոքիոն ձեւացնում էր, թե իբր տրամադրությունը լավ է, բայց... Բայց փաստորեն սկսում էր արիությունը կորցնել, ուժերը թուլանում էին, շնչառությունն անընդհատ ծանրանում էր... Մի խոսքով, այլեւս ուժ չէր մնացել, իսկ ափը դեռ հեռու էր։ Նա լող տվեց մինչեւ վերջին շունչը եւ հետո շուռ տալով գլուխը դեպի Ջեպետտոն, ընդհատվող բառերով ասաց. — Հայրիկ ջան, օգնեք ինձ... ես մեռնում եմ։ — Ես եմ ու իմ խեղճ հայրը... — Այդ ձայնը ես ճանաչում եմ... Դու Պինոքիոն ես... — Ծա՞նր... բոլորովի՛ն։ Ինձ թվում է, թե մեջքիս կակղամորթերի երկու կոնք է դրած,— պատասխանեց Թյուննոսը, որ այնպիսի ուժեղ կազմվածք ուներ, ինչպես երկու տարեկան հորթը։ — Բարեկամս, հորս դու փրկեցիր։ Խոսքեր չեմ գտնում շնորհակալություն հայտնվելու։ Թույլ տուր, որ գոնե հանուն հավերժ երախտագիտության համբուրեմ քեզ... Թյուննոսը ջրից դուրս տնկեց իր դունչը, իսկ Պինոքիոն չոքելով գետնին համբուրեց նրա շրթունքները: Այս ինքնաբուխ ու սրտագին քնքշության վրա խեղճ Թյուննոսը, որը սովոր չէր այդպիսի բաների, այնպես հուզվեց, որ ամաչելով ցույց տալ իր լացը, գլուխը կրկին խրեց ջրի տակ ու անհայտացավ։ — Խղճա՜ մեզ... — Մեզ մի լքիր... — ...քի՜ր,— կրկնեց Կատուն։ Պինոքիոն պտտեց բանալին, եւ դուռը բացվեց: Ներս մտնելուն պես նայեցին այստեղ, նայեցին այնտեղ, եւ ոչ ոքի չտեսան։ — Այժմ արդեն ինձ «իմ սիրելի Ծղրիդիկ» ես կոչում, ճիշտ չէ՞։ Իսկ հիշո՞ւմ ես, որ ինձ քո տանից հանելու համար փայտե մուրճով խփեցիր... — Իրավացի ես, Ծղրիդիկ, դու էլ ի՛նձ դուրս արա... դու էլ ի՛նձ խփիր փայտե մուրճով, բայց գթա իմ խեղճ հորը... — Էլ երբեք չի վերադառնա։ Նա երեկ գնաց շատ տխուր եւ մկկալով, կարծես թե ասում էր. «Խե՛ղճ Պինոքիո... սրանից հետո այլեւս նրան չեմ տեսնի... այժմ արդեն Շնաձուկը նրան ամբողջապես լափած կլինի...»։ — Ուղղակի այդպես էլ ասա՞ց... Ուրեմն նա՛ է եղել...նա՛ է եղել... սիրելի Ֆեյան է եղել,— հեկեկալով ու բարձրաձայն լաց լինելով սկսեց ճղղալ Պինոքիոն։ — Լու...չի...նյո...լոն եմ։ — Ես ձեզ կասեմ... նա իմ բարեկամն էր... — Իմ դպրոցական ընկերը... — Ինչպե՞ս,— ծիծաղը զսպել չկարողանալով, ծղրտաց Ջանջոն,— ինչպե՞ս, ավանակնե՞րն էին քո դպրոցական ընկերները: Կարելի է պատկերացնել, թե ի՞նչ լավ բաներ պետք է սովորեիր... — Կարծես ճանաչում եմ, բայց... — Սիրելի Պինոքիո, խեղճ Ֆեյան անկողին ընկած-պառկած է հիվանդանոցում... — Իսկապե՞ս... Օ՜, ի՛նչ ցավ պատճառեցիր ինձ։ Խե՜ղճ Ֆեյա, խե՜ղճ Ֆեյա, խե՜ղճ Ֆեյա... եթե ես մի միլիոն ունենայի՝ անմիջապես կվազեի եւ կտայի իրեն... Բայց իմ ունեցածն ընդամենը քառասուն սոլդո է... Ահա՛։ Ճիշտն ասած, գնում էի ինձ համար մի նոր զգեստ գնելու։ Վերցրու սրանք, Խխունջ, եւ իսկույն հասցրու իմ բարի Ֆեյային։ — Իսկ քո նոր զգեստը... — Ինչի՞ս է պետք նոր զգեստը։ Ես այս ցնցոտիներն էլ վաճառեի նրան օգնելու համար... Գնա՛, Խխունջ, եւ շտապիր, իսկ երկու օրից հետո նորից արի այստեղ, հույս ունեմ՝ էլի մի քանի սոլդո տալ։ Մինչեւ հիմա աշխատել եմ հորս պահելու համար, այսօրվանից հինգ ժամ էլ ավել կաշխատեմ, որպեսզի կարողանամ իմ բարի մորը նույնպես պահել։ Ցտեսություն, Խխունջ. երկու օրից հետո կսպասեմ քեզ։ — Հնարավոր չեղավ մի այնպիսի զգեստ գտնել, որ լավ նստեր վրաս։ Համբերությո՜ւն... Մի ուրիշ անգամ կգնեմ։ «Կեցցե՛ս, Պինոքիո։ Քո բարեսրտության համար ես ներում եմ քո այն բոլոր չարաճճիությունները, որ մինչեւ այսօր արել ես դու: Այն բոլոր երեխաները, որոնք սիրով ու հոգատարությամբ օգնում են հիվանդ ու կարիքի մեջ գտնվող իրենց ծնողներին, միշտ էլ արժանի են մեծ գովասանքի եւ մեծ սիրո, եթե նույնիսկ չեն կարող հնազանդություն ու լավ վարքի տիպար հանդիսանալ: Խելքի եկ ապագայում, եւ դու երջանիկ կլինես»։ Այնուհետեւ գնաց հայելու մեջ իրեն նայելու, եւ թվաց, թե իր փոխարեն մեկ ուրիշն է։ Նա այլեւս չտեսավ հայելու մեջ անդրադարձող այն փայտե բուրատինոյի սովորական կերպարանքը: Այնտեղից իրեն էր նայում մի իսկական տղայի գեղեցիկ ու խելացի դեմք՝ շագանակագույն մազերով, երկնագույն աչքերով, ուրախ ու զվարթ, կարծես թե հրեշտակ լիներ։ — Ահա այնտեղ,— պատասխանեց Ջեպետտոն, ցույց տալով աթոռին հենված մի մեծ բուրատինո, որի գլուխը շրջվել էր մի կողմ, թեւերը կախվել էին, ոտքերը խաչվել ու կեսից ծալվել, այնպես որ մարդու հավատալը չէր գալիս, թե դա երբեւէ կարողացել է ուղիղ կանգնել: — Ինչքա՜ն ծիծաղելի էի բուրատինո ժամանակս եւ ինչքան գոհ եմ, որ դարձել եմ մի խելացի տղա...


text: Սիրահարվելու յոթ նախադրյալ Նմանություն. չնայած, ասում են, որ հակադրությունները ձգում են միմյանց, լուրջ հարաբերությունների համար մարդիկ հաճախ իրենց նմաններին են ընտրում: Իբր՝ ամեն մարդ սիրում է իրեն, իսկ դա նշանակում է՝ նաեւ նրան, ով իր նման է: Փոխադարձ զգացմունք. իհարկե, ինչպե՞ս առանց դրա: Բայց դրանք ոչ միշտ են միաժամանակ առաջանում: Հոգեբանների համոզմամբ՝ գիտակցությունը, որ դուք ինչ-որ մեկին դուր եք գալիս, կարող է ձեզ ստիպել սիրահարվել այդ մարդուն: Գրավչություն. յուրաքանչյուր մարդու մեկ այլ անձի մեջ ինչ-որ բան է գրավում: Ոմանց ավելի շատ դուր է գալիս խելքը, մյուսներին՝ արտաքինը: Սոցիալական ազդեցություն. սա այն է, որը մենք սովորել ենք ընդունելի համարել՝ տարիքը, մշակույթը, դաստիարակությունը: Եթե դուք 25 տարեկան եք եւ ձեզ տարիքով տղամարդիկ չեն գրավում, հազիվ թե կարողանաք սեր գտնել 45-ամյա տղամարդու հետ: Վտանգի գործոն. ուզում եք սե՞ր գտնել: Գնացեք պարաշյուտով թռչելու: Կատակ չէ: Էքստրեմալ իրավիճակում մեկ այլ մարդու հետ համատեղ ապրումները մտերմացնում են եւ օգնում սիրահարվել: Բավարարում. մարդը, որին մենք սիրահարվում եք, բավարարում է մեր որեւէ պահանջմունք: Պարտադիր չէ, որ դա գիտակցաբար լինի: Ենթագիտակցական մակարդակով մենք որոնում ենք նրան, ով կարող է մեր կյանքի որոշակի բացեր լրացնել: Х ֆակտոր. ինչպես հեռուստաշոուում՝ սիրահարվել նշանակում է՝ գտնել նրան, ում մեջ ինչ-որ առանձնահատուկ բան կա, Х ֆակտոր, որը հենց ձեզ է գրավում: Դա կարող է յուրահատուկ հումորի զգացում լինել, ինքնատիպ ժպիտ կամ պարզապես բարի սիրտ: Նյութը՝ Creu.ru-ի Տասնյակ միլիոնավոր ռուբլիներ, 1500 հյուր, Շնուրը, Լեպսը, Լորակը եւ այլ աստղեր. Ռուսաստանում օլիգարխների զավակների հերթական հարսանիքն է տեղի ունեցել Միլիարդատիրոջ ժառանգ Իրինա Չիգիրինսկայան ամուսնացել է Արխանգելսկի նախկին նահանգապետի տեղակալի որդի Ալեքսանդր Միրելիի հետ...


Կատեգորիա:2015 հայտնված կերպարներ (← հղումներ _ խմբագրել)


Էդմոնտոն Օյլերս - Վիքիպեդիա՝ ազատ հանրագիտարան


text: «Նախաձեռնողականության» սնանկությունը | ՎԱՀԱԳՆԱԿԱՆՉ « Արմեն Մելիքեանի Նյութերից Րաֆֆին՝ «А теперь я Наташа» տարբերակով » «Նախաձեռնողականության» սնանկությունը Երբ 2008–ին Սերժ Սարգսյանը հայտնվեց Բաղրամյան 26–ում, հայտարարվեց, թե Հայաստանն անցնում է«նախաձեռնողական» արտաքին քաղաքականության։ Շատ չանցած պարզ դարձավ, որ «նախաձեռնողականություն»կոչվածը ՀՀ շահերի հաշվին արտաքին ուժերի բոլոր պահանջներին «Այո՛» ասելն է, իսկ ՀՀ քաղաքացիներին ու սփյուռքահայությանը՝ «Ո՛չ»։ Երեք տարի առաջ, ապրիլի 22–ի լույս 23–ի գիշերը Հայաստանի ու Թուրքիայի արտգործնախարարությունների կողմից համատեղ հայտարարություն տարածվեց, որով ընթացք տրվեց«ֆուտբոլային» կոչված դիվանագիտությանը։ Մեծ Եղեռնի տարելիցի նախօրյակին, գիշերով հրապարակված այդ փաստաթուղթն ակնհայտորեն բխում էր Թուրքիայի շահերից եւ ոչինչ չէր տալիս մեզ, բայց քանի որ ՀՀ իշխանությունները «նախաձեռնողական» էին դարձել, ուստի՝ ապրիլի 24–ից մեկ օր առաջ այդպիսի տհաճ անակնկալ մատուցվեց հայ ժողովրդին։ Սերժ Սարգսյանի թիմը հայտարարում էր, որ «ֆուտբոլային» դիվանագիտության միջոցով ողջամիտ ժամկետում. Ա. Բացվելու է հայ–թուրքական սահմանը, Բ. Հաստատվելու են հայ–թուրքական դիվանագիտական հարաբերություններ։ Սերժ Սարգսյանը նույնիսկ հայտարարեց, թե ինքը կմեկնի Թուրքիա ֆուտբոլ նայելու՝ եթե ունենանք բաց սահմաններ կամ լինենք բացման նախաշեմին։ Նախագահը մեկնեց ֆուտբոլ նայելու, բայց ո՛չ սահմանն էր բաց, ո՛չ էլ դրա նախաշեմին էինք։ ժամանակը ցույց տվեց, որ պաշտոնական Երեւանը ոչ մի հարց էլ չլուծեց իր համար, իսկ փոխարենը թուրքերի ձեռքը տվեց մի փաստաթուղթ, որով Հայոց ցեղասպանության հարցը վերածվեց միջպետական վեճի եւ առեւտրի առարկայի, իսկ Թուրքիան, օգտվելով ՀՀ նախագահի կոպիտ սխալից, լեգիտիմ հնարավորություն ստացավ ներգրավվել Ղարաբաղի խնդրի կարգավորման գործընթացի մեջ։ Ինչպես հայտնի է, ՀՅԴ–ն հայ–թուրքական «մերձեցումից» հետո սկզբունքային դիրքորոշում ցուցաբերեց եւ դուրս եկավ իշխող կոալիցիայի կազմից՝ նախաձեռնելով «Ո՛չ»–ի շարժում, որին միացան մի շարք կուսակցություններ, հասարակական կազմակերպություններ, քաղաքագետներ եւ երկրի ապագայով մտահոգ հազարավոր մարդիկ։ «Ո՛չ»–ի շարժման կողմնակիցները կանխատեսել էին այն ֆիասկոն, որը սպասվում էր հայկական դիվանագիտությանը եւ խորհուրդ էին տալիս դիլետանտ քայլեր չանել, սակայն Սարգսյանը, ոգեւորված լինելով միջազգային արձագանքներից, ընդառաջ չգնաց այդ կոչերին եւ արեց այն, ինչը ձեռնտու էր Թուրքիային, ԱՄՆ–ին, ԵՄ–ին ու մյուսներին, բայց ոչ Հայաստանին, հայաստանցուն ու հայությանը։ Տեղին է հիշեցնելը, որ «ֆուտբոլային» դիվանագիտության շրջանակներում նախագահ Սարգսյանը,հարցազրույց տալով սիրիական «Ալ վաթան» թերթին, հայտարարեց, թե ինքը պատրաստ է զիջել ԼՂՀ–ն շրջապատող անվտանգության գոտին, եթե Ադրբեջանն ընդունի ԼՂՀ ժողովրդի ինքնորոշման իրավունքի իրացման հնարավորությունը։ Փա՛ռք Աստծո, որ Ալիեւն այդքան ագահ, իսկ Էրդողանն այդքան հիմար գտնվեցին ու չբավարարեցին «նախաձեռնող» մեր նախագահի «պահանջները», այլապես մեր երկրի անվտանգությունը լրջագույն փորձության կենթարկվեր։ Սարգսյանը, փաստորեն, պատրաստ էր հանձնել տարածքները, բայց թուրքերն ու ադրբեջանցիները չվերցրեցին։ Այդ հիմա է, որ նախընտրական փուլում ՀՀԿ–ի վերնախավում «հայրենասիրության» տենդով են վարակվել ու քարոզչական տեսահոլովակներում Հայաստանի քարտեզը պատկերում են ԼՂՀ–ի ամբողջական տարածքի հետ միասին։ Դե այդպես էլ պետք է լիներ. վերջին հանգրվանը միշտ էլ «հայրենասիրությունն» է լինում։ Ուշագրավն այն է, որ միայնակ քարոզչություն տանող Սերժ Սարգսյանը որեւէ կերպ չի անդրադառնում հայ–թուրքական գործընթացին, այնինչ դա ՀՀ անվտանգությանն առնչվող ամենագլխավոր խնդիրներից է։ Բայց դե նրան էլ կարելի է հասկանալ. մարդը բոլոր առումներով պարտություն է կրել, ի՞նչ պետք է ասի։ Նկատենք, որ այս ընտրություններին մասնակից ուժերից միայն ՀՅԴ–ն է հստակ հայտարարում, որ ամեն ինչ անելու է՝ հետ կանչելու համար ՀՀ ստորագրությունը հայ–թուրքական արձանագրություններից։ Վարդան Օսկանյանին իր շարքերն ընդունելով ԲՀԿ–ն առնվազն տարանջատվեց «ֆուտբոլից», բայց դեռ չի հայտարարել, թե կողմ է ՀՀ ստորագրությունն արձանագրություններից հետ վերցնելուն։ Տիտղոսային ընդդիմության առաջնորդ Լեւոն Տեր–Պետրոսյանը, մեծ հաշվով, կողմ է արտահայտվում«ֆուտբոլային» դիվանագիտությանը, սակայն ունի մեկ վերապահում. հայ եւ թուրք պատմաբանների մասնակցությամբ հանձնաժողովի կազմավորմանը ՀԱԿ առաջնորդը դեմ է։ Մնացած առումներով նա Սերժ Սարգսյանի քայլերը «նախաձեռնողականության» շրջանակներում ճիշտ է գնահատել ու գնահատում։ ԱԺ ընտրություններին մասնակցող մյուս ուժերը, ըստ էության, չեն արտահայտվել այս թեմայով։«Ժառանգության» առաջնորդը, էժանագին հնարքներ բանեցնելով, որքան էլ իր արծվենի հայացքով նայի Արարատին ու զոռնա–դհոլի տակ պարի՝ միեւնույն է կուսակցության ցուցակում «ֆուտբոլի» մոլի ջատագովներ ընդգրկելով ցույց տվեց, որ Արեւմտյան Հայաստանը պահանջելուց մինչեւ Երեւանը Բաքվի մշակութային կենտրոն դարձնելն իր համար «մի զրոյի» հաշիվ է։ Նախագահականից եթե մի քիչ շատ սեղմած լինեին, ապա, ամենայն հավանականությամբ, Րաֆֆին իր ցուցակ կվերցներ նաեւ Գեորգի Վանյանին։ Ասել է թե՝ հայ–թուրքական հարաբերությունների վերաբերյալ «Ժառանգությունը» Րաֆֆիի հանգույն մոտեցում ունի եւ այդ կուսակցությունում էլ, ինչպես Սերժ Սարգսյանի շրջապատում, «հայրենասիրությամբ» զբաղվում են վերջին հանգրվանի շրջանակներում։ Րաֆֆին փորձում է «հայրենասիրական» բիզնեսով զբաղվել, բայց մայիսի 6–ին կհամոզվի, որ այդ «տրյուկները»Հայաստանում չեն անցնում։ «Ժառանգությանը» սպասվում է այն, ինչ տեղի ունեցավ Րաֆֆիի հետ 2007–ին Թալինի մեծամասնական ընտրատարածքում, երբ դեռեւս հաղթանդամ ու բեղավոր Հովհաննիսյանը հավաքեց մի քանի հարյուր ձայն։ Ամփոփենք։ Հայ–թուրքական «ֆուտբոլային» դիվանագիտությունը ամբողջությամբ տապալվել է։ «Նախաձեռնողականությունը» սնանկ դուրս եկավ։ Դաշնակցությունը միակ ուժն է, որը առանց երկիմաստության դեմ է արտահայտվում «ֆուտբոլին» եւ խոստանում է ամեն ինչ անել՝ հետ կանչելու համար Հայաստանի ստորագրությունը հայ–թուրքական տխրահռչակ արձանագրություններից։ Մնացած քաղաքական ուժերը կա՛մ պետք է կողմնորոշվեն այս հարցում, կա՛մ արդեն կողմնորոշվել են «ֆուտբոլի» օգտին։ This entry was posted on 24 Ապրիլի, 2012 at 6:19 ա. and is filed under Տարածաշրջան, Ցեղասպանություն. You can follow any responses to this entry through the RSS 2.0 feed. You can leave a response, or trackback from your own site.


Գեղամյան. «Փայլանի հարցը պետք է դիտարկել Թուրքիայի քաղաքական գործընթացների համատեքստում» 04:46 17 փետրվարի 2019 © Photo : provided by Varujan Geghamyan 15:16 13.04.2018 Ստանալ կարճ հղումը Թուրքական ԶԼՄ–ները հայտնել են, որ Թուրքիայի խորհրդարանի Քրդամետ Ժողովուրդների դեմոկրատական կուսակցության պատգամավոր Փայլանը նույն կուսակցության մյուս 7 խորհրդարանականների հետ կարող են զրկվել պատգամավորական անձեռնմխելիությունից։ Sputnik Արմենիայի հետ զրույցում թուրքագետ Վարուժան Գեղամյանն ասում է, որ Փայլանի հարցը պետք է դիտարկել Թուրքիայում տեղի ունեցող քաղաքական գործընթացների ողջ համատեքստում` իշխանության կողմից ճնշման փորձերը, ցանկացած ընդդիմադիր գործչի, ուժի քննադատելու հնարավորությունից զրկելը։ «Փայլանը առավել ընդդիմադիր եւ իշխանություններին հակազդող կուսակցության ներկայացուցիչներից է։ Իր վճռական դիրքորոշմամբ կուսակցությունը շատ է տարբերվում իշխանությունների կողմից իրականացվող քաղաքականությունից։ Սակայն Փայլանին ընկալում են ճիշտ նույն կերպ, ինչպես ազգային փոքրամասնությունների ներկայացուցիչներին, այդ պատճառով հայկական ԶԼՄ–ներում եւ որոշ արտասահմանյան մամուլում հիշատակվում է նրա հայկական ծագումը», – ասաց Գեղամյանը։ Սակայն, թուրքագետի կարծիքով, իրավական եւ, առավել եւս, քաղաքական տեսանկյունից նա ոչինչով չի տարբերվում մյուս ընդդիմադիրներից։ Ավելին` Փայլանն ամենաազդեցիկ քաղաքական գործիչը չէ ։ Թուրքագետը հույս ունի, որ հենց այդ գործոնը կարող է թուլացնել պատգամավորի նկատմամբ ճնշումը։


source: wikipedia

text: Գեղարքունիք, մարզի կարգավիճակ ունեցող վարչատարածքային միավոր Հայաստանի Հանրապետության արեւելքում։ Մասշտաբով երկրի ամենամեծ մարզն է, որտեղ գտնվում է Հայկական լեռնաշխարհի երեք խոշորագույն լճերից մեկը՝ Սեւանա լիճը։ Ֆիզիկա-աշխարհագրական բնութագիր Գեղարքունիքի մարզը սահմանակից է հյուսիսում՝ Տավուշի, արեւմուտքում՝ Կոտայքի եւ Արարատի, հարավում՝ Վայոց ձորի մարզերին, արեւելքում՝ Ադրբեջանի Հանրապետության Գետաբեկի, Դաշքեսանի եւ Թովուզի շրջաններին, հարավ-արեւելքում՝ Արցախի Հանրապետության Շահումյանի շրջանին։ Տարածքի մեծությամբ այն առաջինն է Հայաստանի Հանրապետությունում։ Լեռնագրություն Գեղարքունիքի մարզը բոլոր կողմերից շրջապատված է լեռնաշղթաներով կամ առանձին լեռներով։ Մարզի տարածքում գտնվող գլխավոր լեռնաշղթաներն են Գեղամա, Արեգունի, Սեւանի, Արեւելյան Սեւանի, Վարդենիսի լեռները։ Բազմաթիվ են հրաբխային կոները, այդ թվում՝ Աժդահակը, Արմաղանը։ Կան նաեւ դաշտեր, որոնք ընդգրկում են Սեւանի ավազանի արգավանդ հողերը։ Դրանցից հատկապես նշանակալի է Մասրիկի դաշտը, որը ծովի մակարդակից բարձր է 1900-2200 մ։ Ջրագրություն Գեղարքունիքի մարզն իր մեջ է ընդգրկում Հայաստանի Հանրապետության ամենամեծ ջրային ավազանը՝ Սեւանա լիճը, որը զբաղեցնում է մարզի շուրջ 1/4-ը։ Կան նաեւ բազմաթիվ լեռնային լճեր, այդ թվում՝ հրաբուխների խառնարաններում ձեւավորված։ Գետերի ու աղբյուրների ցանցն ընդարձակ է, որոնցից հայտնիներից է Սեւանա լճից սկիզբ առնող Հրազդան գետը։ Կլիմա Կլիման բարեխառն լեռնային է. ձմեռները ցուրտ են, առաջանում է կայուն ձնածածկույթ։ Հունվարյան միջին ջերմաստիճանը -5 ̊-10 ̊ է։ Ամառները տաք են, արեւոտ։ Միջին ջերմաստիճանն հասնում է +18 ̊+20 ̊։ Տեղումները քիչ են՝ 400-450 մմ, իսկ բարձրադիր շրջաններում մինչեւ 1000 մմ։ Օգտակար հանածոներից մեծ արժեք են ներկայացնում ոսկու (Սոթք), քրոմիտի (Շորժա), բնական շինանյութերի, հանքային ջրերի (Լիճք) եւ այլ պաշարները։ Սեւանա լիճը ամբողջությամբ գտնվում է Գեղարքունիքի մարզում։ Գեղարքունիքի մարզում է գտնվում Սոթքի ոսկու խոշոր հանքավայրերը։ Վարչատարածքային բաժանում Գեղարքունիքի մարզը կազմված է 4 համայնքներից, որոնք իրենց հերթին կազմված են քաղաքային եւ գյուղական բնակավայրերից։ Գեղարքունիքի մարզի համայնքներն են՝ Գավառը, Ճամբարակը, Մարտունին, Սեւանը եւ Վարդենիսը։ Բնակչություն Գյուղական բնակավայրերում ապրում է բնակչության 67%-ը։ Ազգային կազմ Տնտեսություն Մարդկային ներուժի զարգացման ինդեքս Ստորեւ ներկայացված է Մարդկային ներուժի զարգացման ինդեքսի փոփոխությունը ըստ տարիների։ Այն իրենից ներկայացնում է մարզի կրթական մակարդակի, կյանքի սպասվող տեւողության եւ մեկ անձին ընկնող տարեկանի եկամուտների համախառն ցուցանիշ։ 2017 թվականին Գեղարքունիքի մարզը ըստ ՄՆԶԻ-ի Հայաստանի ամենացածր զարգացած մարզն է։ Մարզի վարչատարածքային կառավարում Մարզպետներ Ստորեւ ներկայացված է Գեղարքունիքի մարզի մարզպետների ցանկն ըստ կառավարման ժամանակահատվածների Վլադիմիր Մովսիսյան (1996 թվական) Ռուդիկ Ղուկասյան (1996-1999 թվականներ) Վահագ Հակոբյան (1999-2003 թվականներ) Ստեփան Բարսեղյան (2003-2006 թվականներ) Արսեն Գրիգորյան (2006-2007 թվականներ) Նվեր Պողոսյան (2007-2012 թվականներ) Ռաֆիկ Գրիգորյան (2012-2017 թվականներ) Կարեն Բոթոյան (2017-2018 թվականներ) Իշխան Սաղաթելյան (2018 թվական) Գնել Սանոսյան (2018-2021 թվականներ) Կարեն Սարգսյան (2021 թվական) Պատկերասրահ Պատմական հուշարձաններ Տես նաեւ Հայաստանի վարչական բաժանում Նշումներ Ծանոթագրություններ Արտաքին հղումներ Գեղարքունիքի մարզային միասնական հարթակ Գեղարքունիքի մարզային գրադարան Գեղարքունիքի մարզ


text: ԱՄՆ դատարանը դատախազներին թույլ է տվել ստուգել Թրամփի ֆինանսները | 1in.am ԱՄՆ Գերագույն դատարանը թույլ է տվել նախագահ Դոնալդ Թրամփից հարկային հայտարարագրեր ներկայացնել Նյու Յորքի դատախազներին: Սպիտակ տան ղեկավարի եկամուտների մասին տեղեկատվությունը չի ուղարկվի Կոնգրես՝ գրում է ekhokavkaza.com-ը: Թրամփը Ռիչարդ Նիքսոնից հետո առաջին նախագահն է, որը չի հրապարակել իր եկամուտների մասին հայտարարագիրը: 50 տարի առաջ Նիքսոնի փաստաթղթերը լրագրողներին էր հանձնել անանուն հարկային ծառայողը: Այնուհետեւ պարզվել էր, որ Միացյալ Նահանգների 37-րդ նախագահը չէր վճարել մոտ 400 հազար դոլար ԱՄՆ-ի բյուջե: Թրամփի փաստաբանները նախկինում հայտարարել էին, որ գործող նախագահը անձեռնմխելի է հետաքննությունների եւ հետապնդումների մասով:


Պատմութիւն Հայոց - ՂԸ. ՂԸ. Նոյնպէս եւ վասն ճշմարիտ Հոգւոյն է իմանալ յասելոյն թէ՝ * Հոգին ճշմարտութեան՝ որ ի Հաւրէ ելանէե ելանէ եւ ոչ բաժանի բղխէ եւ ոչ սպառի։ 2 Եւ միանգամայն իսկ զճշմարտագոյն զմիապէս զմիակշիռն ասէ թէ Ես ի Հայր եւ Հայր յիս եւ որ ետես զիս՝ ետես զՀայր իմզ։ 3 Քանզի ոչ եթէ սահմանք ինչ զաստուածականն բովանդակիցեն եթէ Հայրն յերկինս եւ միածին Որդին եւ ճշմարիտ Հոգին յերկրի որով լին է ամենայն եւ է յամենայնի * եւ ի վերայ ամենայնի։ 4 Վասն այսր ամենայնի աստուածախաւսեալ եւ վարդապետեալ աշակերտացն իւրոց՝ հրաւիրէ յառաջնորդութիւն Հոգւոյն * սրբոյ ցորս եւ ասէր իսկ * թէ Եւս բազում ինչ ունիմ ասել ձեզ այլ ոչ կարէք հանդարտել այժմիկ բայց յորժամ եկեսցէ Հոգին ճշմարտութեան՝ յիշեցուսցէ ձեզ եւ առաջնորդեսցէ ձեզ ամենայն ճշմարտութեամբ ա։ 5 Վասն որոյ եւ Պետրոս իսկ նշանակեաց առեալ զՀոգին սուրբ թէ * Յիշեցի զբանն Տեառն զոր ասէր թէ Յովհաննէս մկրտեաց ի ջուր բայց դուք մկրտիցիք Հոգւովն սրբովբ եւ ոչ միայն նոցա այլ եւ մատուցելոցն նոքաւք առ Աստուած։ 6 Որպէս * եւ երանելւոյն Ղուկայ * ի սկզբան Աւետարանին յայտ արարեալ թէ Բազումք յաւժարեցին վերստին կարգել զպատմութիւնն վասն իրացն հաստատելոց ի մեզ * որպէս * աւանդեցին մեզ՝ * որք ի սկզբանէ ականատեսք եւ սպասաւորք եղեն Բանինգ յորոց * եւ զԱւետարանն Տեառն կարգեաց։ 7 Իսկ առ Պաւղոսի եւս սքանչելագոյն * եւ ահաւորագոյն ազդեցութեամբ երեւեալ վասն որոյ եւ * ինքն զարմացեալ պատմէ ասելովն * Եթէ մարմնով * եւ թէ * առանց մարմնոյ՝ ոչ գիտեմ բայց համբարձեալ յերրորդ մասն * երկնից եւ ի դրախտն եւ լուեալ * բանս անճառս գիտեմդ։ 8 Վասն որոյ * եւ ասէն * թէ Ես ոչ ի մարդոյ * առի եւ ոչ ուսայ յումեքէ այլ ի յայտնութենէն Յիսուսի Քրիստոսիե զոր եւ ականատես եղեալ պարծի թէ Զտէր Յիսուս * Քրիստոս աչաւք իմովք տեսիզ։ 9 Բայց թէպէտ եւ այսպէս բարձրապատիւ եւ պայծառանշան առաքեցաւ ի Քրիստոսէ՝ տայ հնազանդութիւն եւ երկոտասանիցն գրեալ Կորնթացւոցն Զի ես * ձեզ զայն նախ աւանդեցի՝ զոր եւ եսն ընկալայա։ 10 Նոյնպէս եւ Եբրայականացն թէ Մեք զիա՞րդ ապրեսցուք հեղգացեալքս յայնպիսի փրկութենէ որ սկիզբն առ խաւսելոյ ի Տեառնէ եւ ի ձեռն այնոցիկ որ լուանն՝ ի մեզ հաստատեցաւբ։ 11 Որով յայտ իսկ է եթէ միոյ զաւրութեանն շնորհք զամենեսեան լուսաւորեալ՝ առ ի վկայութիւն միոյ ճշմարտութեանն զարթուցանէին քանզի եւ * ասէ Պաւղոս թէ Ամենեքին մեք զմի հոգի արբաքգ։ 12 Որով բարձրապատումս եւ երկնաբերձագոյնս սկսան հռչակեցուցանել զպատիւ իսկական փառաց միածնին՝ հանդերձ կանխասաց մարգարէական * բարբառովքն զոր եւ ասաց աստուածապատումն թէ Ի սկզբանէ էր Բանն եւ առ Աստուած էր եւ Աստուած էր եւ ամենայն ինչ նովաւ եղեւդ։ 13 Ասէ եւ Ղուկաս զառաքելոցն * թէ Ի սկզբանէ ականատեսք եւ սպասաւորք եղեն Բանինե։ 14 Դարձեալ զսոյն * եւ Յովհաննէս ասէ * ի Կաթողիկէին իւրում թէ Որ էրն ի սկզբանէ * զորմէ լուաքն ընդ որ հայեցաքն եւ ձեռք մեր * շաւշափեցին ի վերայ Բանին կենացզ։ 15 Եւ առ Աստուած էր ասէ * Բաննէ։ 16 Ասացելոյն Տեառն վկայեաց թէ Հա՛յր տո՛ւր զփառսն՝ զոր ունէի առ քեզ յառաջ քան զլինելն աշխարհի ը։ 17 Բերէ ի սոյն եւ Պաւղոս թէ Ոչ ինչ յափշտակութիւն համարեցաւ զէանալն հաւասար Աստուծոյ թ։ 18 Նոյնպէս եւ Յովհաննէս յառաքելականին իւրում թէ Որ էրն առ Հաւր * եւ երեւեցաւ * մեզա Եւ Աստուած * էր ասէ Բաննբ որպէս եւ * Քրիստոս ասաց թէ Զոր ունի Հայր՝ * ունիմ եւ եսգ։ 19 Դարձեալ եւ * Յովհաննէս ի թղթին իւրում ասէ թէ Նա է ճշմարիտ Աստուածդ։ 20 Նոյնպէս եւ Պաւղոս թէ Յերեւել փառաց մեծին Աստուծոյ եւ փրկչին մերոյ Յիսուսի Քրիստոսի որ եդ զանձն իւր վասն մերե։ 21 Արդ՝ միով միաբանութեամբ եւ ինքնայաւժար մերովք իսկ կամաւք հասցուք մեք հաւատոց եւ գիտութեան Որդւոյն Աստուծոյ յայր կատարեալ ի չափ հասակի կատարմանն Քրիստոսիզ։ 22 Քանզի տուեալ վարդապետութիւնն Քրիստոսի առ ի բազմաց ունկնդրութիւն հայի որով հրամանաւ * զամենայն ազգս երկրի՝ ընդ անզեղջական վարդապետութեամբն նուիրեաց ասելովն թէ Ելէ՛ք ընդ ամենայն հեթանոսս աշակերտեցէ՛ք եւ մկրտեցէ՛ք զնոսա յանուն Հաւր եւ Որդւոյ եւ Հոգւոյն սրբոյէ։ 23 Առաւել առ ի բազմացն ակնկալութեամբ կամի երեւեցուցանել զփառաւոր գալուստն իւր որպէս թէ վասն երկայնմտութեան համբերողացն եւ յուսալից սպասելոցն գայցէ երեւել ։ 24 Այսպիսի ինչ է իմանալ եւ զառաջին գալուստն Քրիստոսի եւ զէջս աստուածեղէն * Հոգւոյն * ի տասներորդ աւուրն ի պենտեկոստէից տաւնին ։ 25 Քանզի ոչ եթէ աւթեվանք ինչ պիտոյ էին ծախել միածնի Որդւոյն Աստուծոյ յելս բարձրութեանն երկնից եւ կամ սուրբ Հոգւոյն՝ իջանելոյ ի ժողովս առաքելոցն * որով երկինք եւ երկիր * լի են այլ այնպէս կամեցաւ մարդասէրն Աստուած որպէս թէ տասն աւուրց ակնկալութիւն առաքելոցն՝ ի վերնատունն կոչեսցէ զպարգեւաբեր Հոգին զմխիթարիչն ամենեցուն։ 26 Եւ ամենայն ուրեք պատճառս ինչ ի մարդիկ հարկանէ զիւրոյ բարեգործութեանն զի վասն փոքր պատճառանաց աստի ի վեր ընծայելոց՝ անչափ բարեաց պատրաստական * հատուցանող գտանիցի։ 27 Եւ զի՞նչ իսկ արդարեւ անչափ եւ անհասական քան զայն կայցէ՝ * յորժամ ծագեալ յերկնից փառաւք Հաւր գայցէ եւ առաջի ամենայն հրեշտակագունդ զաւրուն * զձեռանէ առեալ զիւրոցն սիրելեաց՝ առ ինքն հանեալ տանիցի * յիւրում իսկ աստուածեղէն բնակութեանն զանզրաւական զկեանսն միասնական վայելեցուցանիցէ ։ 28 Քանզի ապենիազն Աստուած վայրակեաց բնակութեանն եւ կայենաւոր սահմանացն բնակութիւն աստուածամուտ սքանչելի վասն իւրոցն սիրելեաց զարքայութիւնն յարդարէ յորում միակեաց վայելչութիւն ամենայն արժանաւոր * բանաւորացն հոգեղինացն եւ մարմնականացն առ ինքեան պատրաստեալ զետեղեսցէ ։ 29 Վասն որոյ * եւ ամենափրկիչն տայր աւետիս աշակերտացն եւ քաջալերէր թէ Ուր եսն իցեմ՝ եւ դուք անդ իցէք եւ յամենայն ժամ զիմ փառսն տեսանիցէքա։ 30 Բայց միւսն եւս բարձրագոյն * Յայնմ աւուր ծանիջիք ասէ թէ ես ի Հայր եւ * դուք յիս եւ ես ի ձեզբ։ 31 Ի սոյն իսկ առնուլ պատեհագոյն է զասացեալսն թէ Զոր ակն ոչ ետես եւ ունկն ոչ լուաւ եւ ի սիրտ մարդոյ ոչ * անկաւ՝ պատրաստեաց * Աստուած սիրելեաց իւրոցգ ասել եւ ընդ երանելւոյն Պաւղոսի թէ Շնորհք Քրիստոսի ի վերայ անպատում * պարգեւաց նորաա։ * Կատարեցաւ վարդապետութիւն սրբոյն Գրիգորի որ շնորհեցաւ նմա յԱստուծոյ՝ լուսաւորել զսիրտս խաւարեալս Հայաստան աշխարհիս՝ հաւատովք եւ մկրտութեամբ։ 33 Եւ զամենեսեան քրիստոսածանաւթ առնէր եւ հաստատէր փառաւորել զսուրբ անուանսն Հաւր եւ Որդւոյ եւ Հոգւոյն սրբոյ։


text: Բաքվում լույս տեսնող «Զերկալո» թերթի մեկնաբան Էլհան Վելիեւը անդրադարձել է տարածաշրջանում միջնորդելու Իրանի ջանքերին։ Էլխան Վելիեւի փոխանցմամբ` Իրանի տարածաշրջանային արտաքին քաղաքականությանը բնորոշ է ազգամիջյան հակամարտություններում առավել ճկուն դիրքորոշում գրավելու եւ կարգավորման գործընթացներում մասնակցելու ձգտումը։ Վելիեւը վկայակոչել է ծագումով իրանցի ամերիկացի վերլուծաբան Խուման Սադրիին, ով ասել է, որ «Ադրբեջանի հետ պատմամշակութային, իսկ Հայաստանի հետ ռազմավարական կապեր ունեցող Իրանը իսկապես կարող է դրական դեր խաղալ Ղարաբաղի հարցում, սակայն հակամարտող կողմերը որոշակի զգուշությամբ են դիտում նման հեռանկարը, քանի որ Իրանը աշխարհում ունի ահաբեկչությանը սատարող երկրի համբավ»։ Վելիեւը գրում է, թե վերջերս Իրանի նախագահ Մահմուդ Ահմադինեժադը նորից է խոսել միջնորդելու պատրաստակամության մասին։ Պաշտոնական Բաքուն դա ողջունել է, սակայն Երեւանը նկատել է տվել, որ դրական գնահատելով պատրաստակամությունը` այնուամենայնիվ գերադասում է կարգավորման գործընթացը շարունակել ԵԱՀԿ-ի Մինսկի խմբի ձեւաչափով։ Միացյալ Նահանգները Լեռնային Ղարաբաղի հակամարտությունը չի համարում սպառնալիք իր ազգային անվտանգությանը։ Տարածաշրջանում Մոսկվայի դիրքն է հզորացել, փաստորեն, Ռուսաստանն է կառավարում ղարաբաղյան կարգավորումը, գրում է ադրբեջանցի մեկնաբանը: Իրանը փորձում է ավելի ակտիվ լինել Հարավային Կովկասում։ Թեհրանում նաեւ գիտակցում են, որ Թուրքիան ձգտում է Մերձավոր Արեւելքում եւ Եվրասիայում գրավել առավելություններ ապահովող դիրք, ինչը այս կամ կերպ թուլացնելու է Իրանի դիրքը։ Պաշտոնական Անկարայի հետ հարաբերություններում Թեհրանն ամեն կերպ սատարում է Թուրքիայի հակաարեւմտյան կուրսին եւ միաժամական ամեն ինչ անում է տարածաշրջանային մակարդակում թուրքերի կողմից դուրս չմղվելու համար, գրում է «Զերկալո»-ի մեկնաբանը:


ԵՐԵՎԱՆ, 6 մարտի - Sputnik. Հայաստանի եւ Իրանի երկկողմ օրակարգի շուրջ այսօր ԱԳ նախարար Արա Այվազյանը հեռախոսազրույց է ունեցել Իրանի ԱԳ նախարար Մոհամմադ Ջավադ Զարիֆի հետ: Տեղեկությունը հայտնում է ՀՀ արտաքին գործերի նախարարությունը։ «Արտգործնախարարները մտքեր են փոխանակել երկկողմ օրակարգի հարցերի շուրջ։ Գոհունակություն է հայտնվել դարավոր բարեկամության վրա խարսխված հարաբերությունների զարգացման դինամիկայի առնչությամբ։ Բացի այդ, վերահաստատվել է փոխադարձ պատրաստակամությունը այն առավել ամրապնդելու առնչությամբ, այդ թվում՝ տարբեր մակարդակներում քաղաքական երկխոսության ակտիվացման միջոցով»,-նշված է հաղորդագրության մեջ։ Զրուցակիցներն անդրադարձել են նաեւ տարածաշրջանային անվտանգության եւ կայունության հարցերի: Երկուստեք կարեւորվել է համակարգված փոխգործակցության դերը տարածաշրջանային նոր մարտահրավերների հասցեագրման գործում։ Մենք տնտեսական առումով լուրջ կախվածություն ունենք Իրանից. իրանագետը` Զարիֆի այցի մասին Հիշեցնենք, որ այս տարվա հունվարին Զարիֆն այցելել էր Հայաստան։ Նրան ընդունել էր վարչապետ Նիկոլ Փաշինյանը։ Զարիֆն ընդգծել էր, որ Իրանի Իսլամական Հանրապետության դիրքորոշումը տարածաշրջանային ճգնաժամի վերաբերյալ հետեւյալն է. միջազգային իրավունքի պահպանում, փոքրամասնությունների պահպանումը, ինչպես նաեւ տարածքային ամբողջականության պահպանումը եւ ուժի չկիրառումը։ Ընդհանուր տարածաշրջանային մտահոգություններ. Փաշինյանն ընդունել է Զարիֆին


«ԳՈՒԳԱՐՔ» հանգստյան գոտի Լոռու մարզը Հայաստանի դրախտավայրն է։ Այն բացառիկ է ոչ միայն իր անզուգական բնությամբ, խիտ անտառներով ծածկված լեռ ու սարերով, բնական աղբյուրներով ու հորդառատ գետերով, բազմագույն մարգագետիներով, որտեղ կարելի է հազվագյուտ ծաղիկներ ու բույսեր տեսնել, այլ նաեւ հարուստ է հնավայրերով, պատմամշակութային անգնահատելի գոհարներով, հազարամյա կոթողներով։ Սրտաբաց, պարզ ու անմիջական լոռեցիների համար հյուր ընդունելը ավանդակարգ է, իր հող ու ջրով հպարտանալու, իր յուրօրինակ խոհանոցով առանձնանալու լավագույն միջոց։ Փամբակ գետի գեղատեսիլ հովտում գտնվող Վահագնաձոր գյուղում, որն հանճարեղ բնանկարչի կտավ է հիշեցնում, ծովի մակերեւույթից շուրջ 1050մ բարձրության վրա, կանաչ անտառապատ լեռների գրկում տեղակայված է «ԳՈՒԳԱՐՔ» հանգստյան գոտին։ Զբոսաշրջիկների համար ճանաչողական տուրիզմի լավագույն առաջարկներով է ներկայանում այս հանգրվանը։ Այն բացառիկ է իր ձեւով, ժամանցի եւ հանգստի կազմակերպման բովանդակությամբ։ «ԳՈՒԳԱՐՔ» հանգտավայրը տարվա մեջ մի քանի անգամ հյուրընկալում է մանուկների, պատանիների եւ նրանց համար ապահովում ճամբարային առօրյա։ Այն նաեւ հայնություն է բոլոր նրանց համար, ովքեր գերադասում բազմաբովանդակ ու հագեցած անցկացնել իրենց հանգիստը։ Իր գործին նվիրված, քաղաքակիրթ վարվեցողությամբ, հյուրերի նկատմամբ անհատական մոտեցմամբ, մաքրակենցաղ, ջերմ ու սրտաբաց վերաբերմւնքով են այստեղ ընդունում եւ ճանապարհում հյուրերին, այնպես, որ հանգիստը դառնա անմոռաց, տպավորություններն՝ անջնջելի։ Հետաքրքիր, բազմաժանր միջոցառումներ, հանդիսություններ եւ երեխաների աշխույժով ու կենսախնդությամբ հագեցած , այնքան բովանդակալից ու չկրկնվող օրերը այստեղ հանգստացող հյուրերի համար մշտապես դառնում են մանկության հեքիաթի իրական վայելք։ Հանգստյան գոտին նաեւ ունի առանձնացված, կենցաղավարության համար հարմարավետ, նրբաճաշակ կահավորմամբ եւ անհրաժեշտ սարքավորումներով հագեցած հյուրանոցային համարներ, որտեղ կարելի է անցկացնել միանգամայն պասիվ հանգիստ։ Զբոսաշրջության բազմաթիվ այլ դրսեւորումների համար եւս այս հանգրվանը լավագույն հնարավորություններով է առանձնանում; Եթե առողջարանային հանգիստ ու առողջ ապրելակերպ եք նախընտրում, ապա այս բնաշխարհը իր բարձր լեռնային կլիմայով, թթվածնով հարուստ առատ բուսական աշխարհով, բնական աղբյուրներով եւ դեղաբույսերով , էկոլոգիապես մաքուր սնունդով կկազդուրի եւ հոգով , եւ մարմնով։ Այս տարածաշրջանը անփոխարինելի առաջարկներ ունի նաեւ հոգեւոր, էքստրեմալ, էկոտուրիզմի սիրահարների համար։ ՀԱՍՑԵ: Լոռու մարզ Հեռ.: +374-91-204564 (բջջ.),


text: էթիկայի հանձնաժողովը վարույթ է ընդունել ՀՀԿ-ական պատգամավորի դեմ դիմումը | Epress.am Մայիս | 26 | 6:24 Home / Հայաստան / էթիկայի հանձնաժողովը վարույթ է ընդունել ՀՀԿ-ական պատգամավորի դեմ դիմումը Դեկտեմբեր 24, 2013 | 12:27 46 Views էթիկայի հանձնաժողովը վարույթ է ընդունել ՀՀԿ-ական պատգամավորի դեմ դիմումը ԱԺ էթիկայի հանձնաժողովն այսօր վարույթ է ընդունել «Սինջար» եզդիների միավորման դիմումը ԱԺ ՀՀԿ խմբակցության պատգամավոր Մանվել Բադեյանի դեմ: Այս մասին նիստից հետո լրագրողներին հայտնել է հանձնաժողովի նախագահ Դավիթ Հարությունյանը: Էթիկայի հանձնաժողով բերված դիմումը վերաբերում է դեկտեմբերի 10-ին Ազգային ժողովում Բադեյանի թույլ տված արտահայտությանը: Լրագրողի հարցին՝ արդյո՞ք նորմալ է, որ հայաստանյան հեռուստաընկերությամբ «Ինչ, որտեղ, երբ» հաղորդումը ռուսերեն լեզվով է հեռարձակվում, Բադեյանը պատասխանել էր. «Իսկականի՞ց էդքան անմակարդակ եք, որ ըտենց եք մտածում: Եթե փողոցում կանգնած մի եզդի էդ հարցը տար, չէի զարմանա, բայց դուք իսկականից ըտենց ե՞ք մտածում»: Բադեյանի խոսքերից վիրավորված՝ «Սինջար» եզդիների միավորման անդամները Ազգային ժողովի մոտ ակցիա էին անցկացրել՝ պատգամավորին զուգարանի թուղթ ու ավանակի պատկերով նկար ուղարկելով: Ավելի ուշ Բադեյանը պարզաբանել է, որ նկատի չուներ եզդի ժողովրդին, այլ նկատի ուներ այն եզդիին, ով, օրինակ, փողոց է մաքրում եւ ումից չես կարող գրագիտություն պահանջել, «ասել եմ փողոց մաքրողի իմաստով, ոչ թե եզդի ժողովրդի իմաստով, բա ինչի՞ մինչեւ վերջ չի գրել»: Եզդիների ազգային կոմիտեի անդամ Սաշիկ Սուլթանյանն այսօր ասել է, որ այդ հարցը պետք է լուծվի ԱԺ-ում, քանի որ դեպքը տեղի է ունեցել հենց խորհրդարանում եւ պատգամավորը չարաշահել է իր լիազորութունները։ Դատարան դիմելը Սուլթանյանը սխալ է համարում։